open-index/open-wikipedia-markdown huggingface dataset:
বেট্‌সি ব্লেয়ার

**বেট্‌সি ব্লেয়ার** (জন্ম **এলিজাবেথ উইনিফ্রেড বোগার**; ১১ ডিসেম্বর ১৯২৩ - ১৩ মার্চ ২০০৯) ছিলেন একজন মার্কিন অভিনেত্রী। তিনি আট বছর বয়সেই অভিনয় জীবন শুরু করেন এবং অপেশাদার নৃত্যশিল্পী হিসেবে কাজ শুরু করেন। এরপর তিনি বেতারে কণ্ঠ দেন, মডেল হিসেবে কাজ করেন এবং ১৯৪০ সালে বিলি রোজের *ডায়মন্ড হর্সহো*-এ দলে যোগ দেন। সেখানে তিনি জিন কেলির সাথে পরিচিত হন, তারা পরের বছর বিবাহবন্ধনে আবদ্ধ হন, তখন তার বয়স ছিল ১৭ বছর। ১৬ বছর সংসার করার পর ১৯৫৭ সালে তাদের বিবাহবিচ্ছেদ ঘটে।

মঞ্চে কাজের পর ব্লেয়ার *[[আ ডাবল লাইফ (১৯৪৭-এর চলচ্চিত্র)|আ ডাবল লাইফ]]* (১৯৪৭) ও *[[অ্যানাদার পার্ট অব দ্য ফরেস্ট (চলচ্চিত্র)|অ্যানাদার পার্ট অব দ্য ফরেস্ট]]* (১৯৪৮) চলচ্চিত্রে পার্শ্ব চরিত্রে অভিনয়ের মধ্য দিয়ে চলচ্চিত্র কর্মজীবন শুরু করেন। মার্ক্সবাদের প্রতি তার আগ্রহের ফলে হাউজ আন-আমেরিকান অ্যাক্টিভিটিজ কমিটি তার বিরুদ্ধে তদন্ত করে এবং কিছু সময়ের জন্য তাকে হলিউডের কালোতালিকাভুক্ত করা হয়, কিন্তু তিনি *[[মার্টি (চলচ্চিত্র)|মার্টি]]* (১৯৫৫) চলচ্চিত্রে অভিনয় করে বিপুল সমাদৃত হন এবং পুনরায় পুরোদমে কাজ শুরু করেন। এই চলচ্চিত্রে অভিনয়ের জন্য তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন এবং শ্রেষ্ঠ বিদেশি অভিনেত্রী বিভাগে বাফটা পুরস্কার অর্জন করেন।

## প্রারম্ভিক জীবন
ব্লেয়ার ১৯২৩ সালের ১১ই ডিসেম্বর নিউ জার্সি অঙ্গরাজ্যের ক্লিফসাইড পার্কে জন্মগ্রহণ করেন। তার পিতা উইলিয়াম কিড বোগার ছিলেন একটি ছোট বিমা কোম্পানির অংশীদার এবং মাতা ফ্রেডরিকা আমোন ছিলেন বিদ্যালয়ের শিক্ষিকা। তারা দুজনেই এপিস্কোপালিয়ান ছিলেন। আট বছর বয়সে তিনি সুইফট সিস্টার্স স্কুল অব ড্যান্সে ভর্তি হন এবং ১৯৩৩ সালে এলিনর রুজভেল্টের সামনে নৃত্য প্রদর্শন করেছিলেন এবং এর কিছুদিন পর একটি অপেশাদার নৃত্য প্রতিযোগিতায় জয়লাভ করেছিলেন। এরপর তিনি একটি সফররত অপেশাদার অনুষ্ঠান ও স্থানীয় বেতারে পরিবেশনা করেন। তিনি জন রবার্ট পাওয়ার্সের মডেলিং এজেন্সিতে যোগ দেন এবং ১২ বছর বয়সেই তার নিয়মিত চাহিদা দেখা যায়। তিনি প্রফেশনাল চিলড্রেন্‌স স্কুলেও ভর্তি হন, কিন্তু তার মাতা তাকে স্থানীয় বিদ্যালয়ে ফেরত নিয়ে আসেন, যাতে তিনি কলেজেও পড়তে পারেন। তিনি পনেরো বছর বয়সে বিদ্যালয়ের পাঠ সমাপ্ত করেন এবং সারা লরেন্স কলেজে বৃত্তি পান। ভর্তি কার্যক্রম পরিচালনাকারী বোর্ড সেখানে ভর্তির জন্য অপরিপক্ক বিবেচনা করে তাকে আরও এক বছর অপেক্ষা করার সুপারিশ করেন।

## মৃত্যু
ব্লেয়ার ক্যান্সারে আক্রান্ত হয়ে ২০০৯ সালের ১৩ই মার্চ লন্ডনে মৃত্যুবরণ করেন। মৃত্যুকালে তার এক কন্যা, তিন সৎসন্তান ও কয়েকজন নাতী-নাতনী ছিল।

## তথ্যসূত্র

## বহিঃসংযোগ

* 
* 
* 

বিষয়শ্রেণী:১৯২৩-এ জন্ম
বিষয়শ্রেণী:২০০৯-এ মৃত্যু
বিষয়শ্রেণী:২০শ শতাব্দীর মার্কিন অভিনেত্রী
বিষয়শ্রেণী:২০শ শতাব্দীর মার্কিন নৃত্যশিল্পী
বিষয়শ্রেণী:নিউ জার্সির অভিনেত্রী
বিষয়শ্রেণী:নিউ জার্সির নৃত্যশিল্পী
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:মার্কিন মঞ্চ অভিনেত্রী
বিষয়শ্রেণী:মার্কিন নারী নৃত্যশিল্পী
বিষয়শ্রেণী:হলিউড কালোতালিকা
বিষয়শ্রেণী:ইংল্যান্ডে মার্কিন প্রবাসী
বিষয়শ্রেণী:ইংল্যান্ডে ক্যান্সারে মৃত্যু
বিষয়শ্রেণী:শ্রেষ্ঠ বিদেশি অভিনেত্রী বিভাগে বাফটা পুরস্কার বিজয়ী
বিষয়শ্রেণী:যুক্তরাজ্যে মার্কিন প্রবাসী
বিষয়শ্রেণী:২১শ শতাব্দীর মার্কিন নারী
বিষয়শ্রেণী:মার্কিন প্রবাসী অভিনেত্রী
ডেল্টা-ওয়াই ট্রান্সফরমার

**ডেল্টা-ওয়াই ট্রান্সফরমার** হচ্ছে এক ধরনের তিন দশা অবস্থার তড়িৎ শক্তির ট্রান্সফরমার নকশা যেখানে প্রাথমিক দিকে ডেল্টা সংযুক্ত কুণ্ডলী থাকে এবং আনুষঙ্গিক দিকে ওয়াই/স্টার সংযুক্ত কুণ্ডলী থাকে। ওয়াই সংযুক্ত দিকে একটি নিরপেক্ষ তার সংযোগ দেয়া যায়। এটি একটি একক তিন দশার ট্রান্সফরমার হতে পারে, আবার একে তিনটি একক দশার ট্রান্সফরমার থেকেও তৈরি করা যায়। এর আরেক নাম **ডেল্টা-স্টার ট্রান্সফরমার**।

## ট্রান্সফরমার

ডেল্টা-ওয়াই ট্রান্সফরমার বাণিজ্যিক, শিল্পকারখানা, এবং ঘনবসতির আবাসিক এলাকায়, তিন দশার তড়িৎ শক্তির বিতরন ব্যবস্থার ক্ষেত্রে খুবই পরিচিত।

এর একটি উদাহরণ হচ্ছে বিতরণ ট্রান্সফরমার, যার ডেল্টা সংযুক্ত প্রাথমিক প্রান্তে, ১১ কিলোভোল্টের তিনটি দশা রয়েছে যেখানে কোন নিরপেক্ষ অথবা আর্থিং তার অবিদ্যমান, আর স্টার (অথবা ওয়াই) সংযুক্ত আনুষঙ্গিক প্রান্তে ৪১৫ ভোল্টের ৩-দশার সরবরাহ বিদ্যমান, এবং প্রতি দশা এবং নিরপেক্ষ (ভূতলে স্থাপিত) প্রান্তের মাঝে ২৪০ ভোল্টের স্থানীয় বিভব পার্থক্য বিদ্যমান।

ডেল্টা কুণ্ডলীর কারণে তড়িতের তৃতীয় সমমেল ট্রান্সফরমারের মধ্যেই সীমাবদ্ধ থাকে, এবং এর ফলে তড়িৎ পরিবহন লাইনে তৃতীয় সমমেল তড়িৎপ্রবাহ প্রবাহিত হতে পারে না।

ডেল্টা-ওয়াই ট্রান্সফরমার বর্তনীতে ৩০, ১৫০, ২১০ অথবা ৩৩০ ডিগ্রির দশা পরিবর্তন নিয়ে আসে। এজন্য এদেরকে ওয়াই-ওয়াই (অথবা ডেল্টা-ডেল্টা) ট্রান্সফরমারের সাথে সমান্তরালে স্থাপন করা যায় না। যদিও, এদেরকে অনন্য কিছু বর্তনী এবং ডেল্টা-ওয়াই (অথবা ওয়াই-ডেল্টা) ট্রান্সফরমারের কিছু বিশেষ বর্তনীর সাথে সমান্তরালে স্থাপন করা যায়।

## আরো দেখুন
* তড়িৎ শক্তি বিতরণ
* হাই লেগ ডেল্টা
* প্রধান শক্তি ব্যবস্থা
* মোটর মৃদু স্টারটার

## তথ্যসূত্র

## বহিঃসংযোগ
* তিন-দশার ট্রান্সফরমার বর্তনী

বিষয়শ্রেণী:বৈদ্যুতিক যন্ত্র
বিষয়শ্রেণী:তিন-দশার পরিবর্তী প্রবাহের বৈদ্যুতিক শক্তি
বিষয়শ্রেণী:বৈদ্যুতিক যন্ত্রের উপাদান
বিষয়শ্রেণী:বৈদ্যুতিক রূপান্তরক
আলট্রাসনিক পালস্ ভেলোসিটি পরীক্ষা

থাম্ব|সাধারণ তরঙ্গ বেগ পেতে আলট্রাসনিক পালস্ ভেলোসিটি পরীক্ষা করা হচ্ছে। কলামের একদিকে নোট ট্রান্সমিটার এবং বিপরীতে রিসিভার।
**আলট্রাসনিক পালস্ ভেলোসিটি** পরীক্ষাটি কংক্রিট এবং প্রাকৃতিক শিলাগুলির গুণমান পরীক্ষা করার জন্য একটি ইন-সিটু, ননডেস্ট্রাকটিভ টেস্ট। এই পরীক্ষায়, কংক্রিট স্ট্রাকচার বা প্রাকৃতিক শিলার মধ্য দিয়ে আলট্রাসনিক পালস্ পাঠিয়ে এর গতি প্রকৃতি পরিমাপ করে কংক্রিট বা শিলার সামর্থ্য এবং গুণগতমান যাচাই করা হয়।
এ পরীক্ষায় একটি আলট্রাসনিক পালস্ কংক্রিটের মাঝ বরাবর পাঠিয়ে উক্ত পালস্ বের হতে কতটুকু সময় লাগে,তা নির্ণয় করা হয়। উচ্চ গতিবেগ পদার্থের ভাল মান এবং ধারাবাহিকতা নির্দেশ করে এবং নিম্ন গতিবেগ পদার্থের মাঝে ফাটল নির্দেশ করে।

একটি পালস্ জেনারেটর সার্কিট এবং ইলেকট্রিক্যাল পালস্ কে মেকানিক্যাল পালসে রুপান্তর করার ট্রান্সডিউসার এবং একটি পালস্ রিসিভার সার্কিট নিয়ে এই আলট্রাসনিক যন্ত্রটি তৈরী। এই ট্রান্সডিউসার যন্ত্রটির কম্পাঙ্ক ৪০-৫০ কিলো হার্জের মাঝে এবং রিসিভার সার্কিটটি সংকেতকে গ্রহণ করে। 

ট্রান্সডিউসার, ঘড়ি, দোলন সার্কিট এবং শক্তি উৎসকে ব্যবহার উপযোগী করে সাজানো হয়। জানা বৈশিষ্ট্যসম্পন্ন একটি আদর্শ পদার্থ নিয়ে ক্যালিব্রেশন করার পর,ট্রান্সডিউসারগুলোকে পদার্থের বিপরীত দিকে রাখা হয়। পালস্ বেগ পরিমাপের সহজ সূত্রঃ

 পালস্ বেগ = পদার্থের পুরুত্ব ÷ পালস্ যেতে প্রয়োজনীয় সময় 

## প্রয়োগসমূহ
আলট্রাসনিক পালস্ ভেলোসিটি পরীক্ষাটি ব্যবহৃত হয়ঃ
* কংক্রিট উপকরণগুলির গুণগতমান এবং সাদৃশ্য মূল্যায়ন করতে
* কংক্রিটের শক্তি বুঝতে
* কংক্রিটের স্থিতিস্থাপকতার গতিশীল মডুলাস বুঝতে
* কংক্রিটের মাঝের ফাটলের গভীরতা বুঝতে
* অভ্যন্তরীণ ত্রুটি, ফাটল শনাক্ত করতে।

## নিয়ন্ত্রণ এবং মান
আলট্রাসনিক পালস্ ভেলোসিটি পরীক্ষার জন্য একটি পদ্ধতি এএসটিএম সি৫৯৭-০৯ এ বর্ণিত হয়েছে। 
ভারতে আলট্রাসোনিক পরীক্ষা আইএস ১৩৩১১-১৯৯২ অনুসারে পরিচালিত হয় । এই পরীক্ষাটি কারিগরীর গুণমান এবং কংক্রিটের ফাটল এবং ত্রুটিগুলি খুঁজে বের করার জন্য কাজ করে। 

## ব্যবহার

আবাসিক বিল্ডিংগুলির সার্টিফিকেট এবং পরীক্ষা নিরীক্ষার জন্য ভারত সরকার কর্তৃক গৃহীত কয়েকটি পরীক্ষায় এই পরীক্ষাটি করার পরামর্শ দেওয়া হয়। 

## তথ্যসূত্র

বিষয়শ্রেণী:পুরকৌশল
বিষয়শ্রেণী:কংক্রিট
ননীগোপাল চক্রবর্তী

**ননীগোপাল চক্রবর্তী **() (১২ ডিসেম্বর, ১৯০৫ - ১১ আগস্ট  ১৯৯০) ছিলেন একজন বাঙালি শিশুসাহিত্যিক। 

## জন্ম ও শিক্ষা জীবন
ননীগোপাল চক্রবর্তীর জন্ম অধুনা বাংলাদেশের যশোহর জেলার আড়কান্দি গ্রামে তার মাতুলালয়ে। পৈতৃক নিবাস ছিল যশোহর জেলারই মামুদপুরে। পিতা বঙ্কুবিহারী চক্রবর্তী ও মাতা কাদম্বিনী দেবী। ১৯২৫ খ্রিস্টাব্দে তিনি যশোহরের নড়াইলের ভিক্টোরিয়া কলেজ থেকে আই.এ পাশ করে ১৯২৭ খ্রিস্টাব্দে কৃষ্ণনগরে চলে আসেন। সেখান থেকে ১৯৩১ খ্রিস্টাব্দে বি.এ পাশ করেন।

## সাহিত্যকর্ম
ননীগোপাল চক্রবর্তী ছোটোদের জনপ্রিয় পত্রিকা 'শিশুসাথী', 'মৌচাক', 'রামধনু' পত্রিকায় নিয়মিত লিখতেন। তিনি গল্প, অ্যাডভেঞ্চার, ভ্রমণকাহিনী, বিজ্ঞান বিষয়ক রচনা-সহ অনুবাদেও পারদর্শী ছিলেন। ১৯৩৮ খ্রিস্টাব্দে তার লেখা শিশুপাঠ্য গ্রন্থ 'শিকারী শশী ও লাঠিয়াল রামরতন' প্রকাশিত হয়। তার উল্লেখযোগ্য গ্রন্থ গুলি হল-

* *পার্কিং বুড়ো*
* *চরকাবুড়ি* 
* *আকাশগঙ্গা* 
* *হাবুল চন্দোর* 
* *আমার বন্ধু ভাস্কর* 
* *দুচোখ যে দিকে যায়* 
* *বাদলা দিনের গল্প* 
* *ফুড়ুৎ গুড়গুড়ি*  
* *দুর্গমপথের যাত্রী* 

বিজ্ঞান বিষয়ক ছোটোদের রচনাতেও তিনি কৃতিত্বের উজ্জ্বল স্বাক্ষর রেখেছেন। 'আমাদের কীটপতঙ্গ' গ্রন্থের জন্য রাষ্টীয় পুরস্কার লাভ করেছিলেন। শিশুসাহিত্য পরিষদ তাঁকে "ভুবনেশ্বরী পদক" দিয়ে সম্মানিত করে। তার লেখা "বাংলার কুটীর শিল্প" বইটির ভূমিকা লিখে দিয়েছিলেন আচার্য প্রফুল্লচন্দ্র রায়। এছাড়া হাস্যরসের বিখ্যাত সাপ্তাহিক পত্রিকা 'সচিত্র ভারত' -এ তার অনেক হাসির গল্প প্রকাশিত হয়েছে। কৃষ্ণনগর থেকে প্রকাশিত 'হোমশিখা' মাসিক সাহিত্য পত্রিকার তিনি ছিলেন প্রতিষ্ঠাতা-সম্পাদক।   কৃষ্ণনগর থেকে প্রকাশিত সাপ্তাহিক সংবাদ পত্রিকা 'নদীয়ার মানুষ'ও তিনি দীর্ঘদিন  সম্পাদনা করেন।  কৃষ্ণনগরের সাহিত্য-সংস্কৃতিমূলক প্রতিষ্ঠান 'কৃষ্ণনগর সাহিত্য সংগীতি' ও 'বাণী পরিষদের' সঙ্গে সক্রিয়ভাবে যুক্ত ছিলেন।  তিনি আকাশবাণী কলকাতা কেন্দ্রের ছোটদের জন্য  বিভিন্ন অনুষ্ঠানের  সাথে যুক্ত ছিলেন। তার কৃতি সন্তান  অধ্যাপক ড. পার্থসারথি চক্রবর্তীও বাংলা কিশোর সাহিত্যের অতি প্রিয় ও অপরিহার্য একটি নাম। পিতার ন্যায় তিনিও বিজ্ঞানের রহস্যকে ছোটদের কাছে গল্পে মনোগ্রাহী করে তুলেছেন।

## জীবনাবসান
শিশুসাহিত্যিক ননীগোপাল চক্রবর্তী ১৯৯০ খ্রিস্টাব্দের ১১ই আগস্ট প্রয়াত হন।

## তথ্যসূত্র

বিষয়শ্রেণী:১৯০৫-এ জন্ম
বিষয়শ্রেণী:১৯৯০-এ মৃত্যু
বিষয়শ্রেণী:যশোর জেলার ব্যক্তি
বিষয়শ্রেণী:বাঙালি শিশুসাহিত্যিক
বিষয়শ্রেণী:বাঙালি লেখক
বিষয়শ্রেণী:নড়াইল সরকারি ভিক্টোরিয়া কলেজের প্রাক্তন শিক্ষার্থী
বাগবাটি ইউনিয়ন

**বাগবাটি ইউনিয়ন** বাংলাদেশের সিরাজগঞ্জ জেলার অন্তর্গত সিরাজগঞ্জ সদর উপজেলার একটি ইউনিয়ন। ১০.৭৫ বর্গ মাইলের কৃষি প্রধান এই জনপদে প্রায় সাড়ে একান্ন হাজার লোকের বাস, যাদের অধিকাংশই বাঙালি মুসলমান।

## ভূগোল
২৪.৪৯৭১° উত্তর অক্ষাংশ ও ৮৯.৬১৮২° দ্রাঘিমাংশে পূর্ব বাগবাটি ইউনিয়নর অবস্থান। ইউনিয়নটির আয়তন ১০.৭৫ বর্গ মাইল। এর উত্তরে রতনকান্দি ইউনিয়ন, পূর্বে ছোনগাছা ইউনিয়ন, দক্ষিণে বাহুলি ইউনিয়ন এবং পশ্চিমে রায়গঞ্জ উপজেলার ব্রহ্মগাছা ইউনিয়নের অবস্থান। ইউনিয়নটির পশ্চিম দিক দিয়ে বয়ে চলেছে ইছামতি নদী। ইউনিয়নটিতে মোট ২৩ টি মৌজা ও ৩১টি গ্রাম রয়েছে। গ্রামগুলো হল:

## প্রশাসন
বাগবাটি ইউনিয়ন পরিষদ সিরাজগঞ্জ সদর উপজেলার ২নং ইউনিয়ন পরিষদ। ইউনিয়নের ৯টি ওয়ার্ড থেকে নির্বাচিত ৯ জন সাধারণ সদস্য, প্রতি তিনটি ওয়ার্ড হতে একজন করে মোট ৩ জন সংরক্ষিত (মহিলা) সদস্য এবং একজন চেয়ারম্যানকে নিয়ে পরিষদটি গঠিত হয়। এছাড়াও পরিষদের কার্যক্রমে সহায়তা করার জন্য রয়েছেন একজন সচিব। বর্তমানে ইউনিয়ন পরিষদটির চেয়ারম্যানের দায়িত্ব পালন করছেন মোঃ জাহাঙ্গীর আলম এবং সচিব হিসেবে দায়িত্ব পালন করছেন মোঃ আশরাফ আলী।

বাগবাটি ইউনিয়ন জাতীয় সংসদের সিরাজগঞ্জ-১ আসনের আওতাধীন। তানভীর শাকিল জয় ২০২০ সাল থেকে এ আসনের সংসদ সদস্য হিসেবে দায়িত্ব পালন করছেন।

## জনসংখ্যা

২০১১ সালের আদমশুমারী অনুযায়ী বাগবাটি ইউনিয়নর মোট জনসংখ্যা ৫১,৬০২। এর মধ্যে ২৭,১৭০ জন পুরুষ এবং ২৪,৪৩২ জন নারী। ২০০১ সালে এই জনসংখ্যা ছিল ৪৪,৫০৫ জন, যার মধ্যে ২৩,৫৩২ জন ছিল পুরুষ এবং ২০,৯৭৩ জন নারী।

ইউনিয়নটিতে ভোটাধিকার প্রাপ্ত নাগরিক আছেন ৩১,৭৫৩ জন।

### ধর্ম
ইউনিয়নটির অধিকাংশ মানুষ ইসলাম ধর্মের অনুসারী। এখানে মোট ১১৫টি মসজিদ আছে। এগুলো হলো হরিনা পিপুলবাড়ীয়া জামে মসজিদ, দত্তবাড়ী জামে মসজিদ, হরিপুর জামে মসজিদ, ফুলকোচা জামে মসজিদ, বেজগাঁতী জামে মসজিদ, বাগবাটী জামে মসজিদ ইত্যাদি। মৃতদেহ দাফনের জন্য ইউনিয়নটিতে ২৩টি কবরস্থান আছে। ঈদগাহ আছে ১২টি। এছাড়াও হিন্দু ধর্মাবলম্বীদের জন্য রয়েছে ৩টি মন্দির।

## অর্থনীতি
এ অঞ্চলের মানুষের আয়ের প্রধান উৎস হল কৃষি। এখানকার ভূমি পলল সমৃদ্ধ প্লাবনভূমি, যা বেশ উর্বর ও কৃষি কাজের উপযোগী। ইউনিয়নটিতে প্রায় ২১৪০ হেক্টর আবাদি জমি রয়েছে। ইউনিয়নটির পশ্চিম দিক দিয়ে বয়ে চলা ইছামতি নদী কৃষি কাজে সহায়ক ভূমিকা পালন করে। বাঙালি নদীর এই শাখানদীটি শুষ্ক মৌসুমে পুরোপুরি শুকিয়ে গেলে নদীর অঙ্গনজুড়ে সেচের মাধ্যমে চাষাবাদ করা হয়।

এছাড়া অনেকেই ব্যবসা, চাকরি, তাঁত শিল্প, কুটির শিল্প ইত্যাদির সাথে জড়িত। বাগবাটী বাজার, হরিণা বাজার প্রভৃতি হাট-বাজার এ ইউনিয়নই অবস্থিত। এর পাশাপাশি এখানে কয়েকটি ইট ভাটাও রয়েছে।

## শিক্ষা
বাগবাটি ইউনিয়ন শিক্ষার হার ক্রমবর্ধমান। ২০০১ সালে এ ইউনিয়নের সাক্ষরতার হার ৩৮.৮৮ শতাংশ থাকলেও ২০১১ সালে তা বেড়ে দাঁড়িয়েছে ৭৯%। এখানে মোট ১৩টি সরকারি ও ১৪টি বেসরকারি প্রাথমিক বিদ্যালয়, ৫টি মাধ্যমিক বিদ্যালয়, ৮টি এবতেদায়ী ও হাফিজিয়া মাদ্রাসা, ৩টি আলিম মাদ্রাসা এবং ৩টি দাখিল মাদ্রাসা আছে। ইউনিয়নের উল্লেখযোগ্য শিক্ষাপ্রতিষ্ঠানগুলো হল:

* ফুলকোচা কলেজ
* আব্দুল্লাহ আল মাহমুদ ডিগ্রি কলেজ
* দত্তবাড়ী উচ্চ বিদ্যালয়
* হরিণা বাগবাটী উচ্চ বিদ্যালয়
* দত্তবাড়ি দারুল হিফজ ইসলামিয়া মাদরাসা

## আরও দেখুন
* বাগবাটি গণহত্যা
* ইছামতি নদী (বগুড়া-সিরাজগঞ্জ)
* সিরাজগঞ্জ সদর উপজেলা

## তথ্যসূত্র

## বহিঃসংযোগ
* জাতীয় তথ্য বাতায়নে বাগবাটি ইউনিয়ন

বিষয়শ্রেণী:সিরাজগঞ্জ সদর উপজেলার ইউনিয়ন
তেংনৌপাল জেলা

**তেংনৌপাল জেলা** উত্তর পূর্ব ভারতে অবস্থিত সপ্তভগিনী রাজ্যগুলির একটি মণিপুর রাজ্যের ১৬টি জেলার মধ্যে পূর্ব দিকে অবস্থিত একটি জেলা৷ ২০১৬ খ্রিস্টাব্দে ৮ই ডিসেম্বর চান্দেল জেলা থেকে এই জেলাটি গঠন করা হয়৷ 

 জেলাটির জেলাসদর তেংনৌপাল শহরে অবস্থিত৷

উনবিংশ শতাব্দীর ষাট এবং সত্তরের দশকে তেংনৌপাল শহরটিই জেলাসদর ছিলো৷ কিন্তু পরবর্তীকালে ১৯৭৪ খ্রিস্টাব্দে কোনো কারণে জেলা সদর চান্দেল শহরে পরিবর্তিত করা হয়৷ এই জেলা বিভিন্ন সরকারী আবাসন তৈরীর জন্য ভৌগোলিক ও আন্তর্জাতিকভাবে লাভজনক৷ জেলাটির উত্তরে রয়েছে কামজং জেলা, উত্তর-পশ্চিম দিকে রয়েছে কাংপোকপি জেলা, পশ্চিম দিকে রয়েছে থৌবাল ও কাকচিং জেলা এবং দক্ষিণ দিকে রয়েছে চান্দেল জেলা৷ এছাড়া জেলাটির পূর্বদিকে রয়েছে ভারত-ময়ানমার আন্তর্জাতিক সীমান্ত তথা মিয়ানমার রাষ্ট্রের সাগাইং প্রদেশের তামু জেলা৷

## প্রশাসনিক বিভাগ
তেংনৌপাল জেলাতে তিনটি তহশিল রয়েছে, যথা:
* তেংনৌপাল
* মোরে
* মাচি

## তথ্যসূত্র

বিষয়শ্রেণী:মণিপুরের জেলা
বিষয়শ্রেণী:তেংনৌপাল জেলা
ইউনুস জৌনপুরী

**মুহাম্মদ ইউনূস জৌনপুরী** অথবা **জৈনপুরী** (২ অক্টোবর ১৯৩৭-১১ জুলাই ২০১৭) একজন ভারতীয় ইসলামী হাদীস পণ্ডিত এবং সাহারপুরের মাজাহির উলূমের প্রাক্তন শায়খ আল-হাদীস।  তিনি মুহাম্মদ জাকারিয়া কান্ধলভীর প্রবীণ ছাত্র এবং শিষ্য ছিলেন। 

## প্রাথমিক জীবন এবং শিক্ষা
জৌনপুরী ১৯৩৭ সালের ২ অক্টোবর জৌনপুরে জন্মগ্রহণ করেন। তিনি ১৯৬১ সালে সাহারানপুরের মাজাহির উলূম থেকে স্নাতক ডিগ্রি অর্জন করেন। 

### ব্যক্তিগত জীবন
জৌনপুরী বিয়ে করতে পছন্দ করেন নি এবং সারা জীবন অবিবাহিত ছিলেন। ফুজাইল আহমদ নাসিরি বলেন যে, তার বিবাহ না করার জন্য বেশ কয়েকটি কারণ আছে, তবে জৌনপুরী নিজেকে বিয়ের জন্য যোগ্য বলে মনে করেননি এবং তাই তিনি অবিবাহিত ছিলেন। কোনও সন্তান না থাকায় তিনি অস্বস্তি ও বেদনা অনুভব করেতেন। 

## পেশা
জৌনপুরী সাহারানপুরের মাজাহির উলূমে হাদীসের বিভিন্ন বই পড়াতেন। তিনি ১৩৮৮ হিজরিতে জামিয়ার শায়খ আল হাদীস হিসাবে নিযুক্ত হন।  তিনি প্রায় ৫০ বছর ধরে সাহারানপুরের মাজাহির উলূমে *[[সহীহ বুখারী|সহিহ আল-বুখারী]]* পড়ান।  তার ছাত্রদের মধ্যে ইউসুফ মোতালা এবং আবদুর রহিম লিম্বদা রয়েছে।

## মৃত্যুবরণ
জৌনপুরি ১১ জুলাই ২০১৭ এ মারা যান। তাঁর জানাজায় দশ লক্ষেরও বেশি লোক উপস্থিত ছিলেন এবং মুহাম্মদ জাকারিয়া কান্ধলভীর পুত্র তালহা কান্ধলভী মোনাজাতের নেতৃত্বে ছিলেন। আন্তর্জাতিক ইসলামী পণ্ডিত ইসমাইল ইবনে মুসা মেনক তাঁর মৃত্যুতে শোক প্রকাশ করেন। ভারতীয় কবি ও পণ্ডিত ফুজাইল আহমদ নাসিরিও দুঃখ প্রকাশ করেন এবং বলেন জৌনপুরী হাদিসের অনুকরণীয় পণ্ডিত ছিলেন। 

## সাহিত্যকর্ম
জৌনপুরীর বইগুলির মধ্যে রয়েছে:

* *আল-ইয়াওয়াকিত আল-গালিয়াহ* 
* *কিতাব আত-তাওহিদ*
* *নওয়াদির আল হাদিস*
* *নিবার আল-সীরা ইলিয়া রিয়্যুল বুখারি* 
* *নাওয়াদির আল-ফিকহ*

## তথ্যসূত্র
### উদ্ধৃতি

### গ্রন্থপঞ্জি
* 

বিষয়শ্রেণী:ভারতীয় ইসলাম ধর্মীয় নেতা
বিষয়শ্রেণী:২০১৭-এ মৃত্যু
বিষয়শ্রেণী:১৯৩৭-এ জন্ম
বিষয়শ্রেণী:দেওবন্দি ব্যক্তি
বিষয়শ্রেণী:মুসলিম পণ্ডিত
বিষয়শ্রেণী:ইসলাম শিক্ষার পণ্ডিত
বিষয়শ্রেণী:জাকারিয়া কান্ধলভির শিষ্য
বিষয়শ্রেণী:ভারতের আলেম
বিষয়শ্রেণী:মাজাহির উলুম, সাহারানপুরের প্রাক্তন শিক্ষার্থী
সর্বপ্রধান নগরী

300px|থাম্ব|প্রাইমেট শহরবিহীন দেশগুলি
কোনও দেশের **সর্বপ্রধান নগরী** (, প্রাইমেট সিটি) বলতে এমন একটি নগরীকে বোঝায় যার আকার জনসংখ্যার বিচারে দেশটির দ্বিতীয় বৃহত্তম নগরীর দ্বিগুণেরও বেশি এবং অর্থনীতি, রাজনীতি, শিক্ষা, সংস্কৃতি, ইত্যাদি ক্ষেত্রে নগরীটি দেশের অন্য সব নগরের সাথে অনুপাতের তুলনায় অনেক বেশি প্রাধান্য বা আধিপত্য বিস্তার করে থাকে।

সর্বপ্রধান নগরীগুলি সাধারণত উপনিবেশবাদ-পরবর্তী যুগে গড়ে উঠেছে। ঔপনিবেশিক যুগে ইউরোপীয় সরকারগুলি সাধারণত তাদের সমস্ত রাজনৈতিক ও অর্থনৈতিক কর্মকাণ্ড একটিমাত্র আঞ্চলিক কেন্দ্র থেকে পরিচালনা করত। ফলে সেই সময়ে সামঞ্জস্যহীনভাবে একটিমাত্র কেন্দ্রীয় এলাকাতে পৌর অবকাঠামোগুলি নির্মিত হয়। বি-উপনিবেশীকরণের পরে অবকাঠামোগুলি ঐসব নগরীতে থেকে যায় এবং এগুলি সর্বপ্রধান নগরী হিসেবে আবির্ভূত হয়।

সর্বপ্রধান নগরীর সুবিধা হল এতে দেশের অর্থনৈতিক কর্মকাণ্ড পুঞ্জীভূত হয়। এতে পণ্য ও সেবার একটি বৃহৎ বাজারের সৃষ্টি হয়। জনসংখ্যা বেশি বলে উচ্চমানের পণ্য ও সেবার (যেমন শিক্ষা) চাহিদা থাকে। 
তথ্য ও ধারণার প্রবাহ অনেক বেশি থাকে। কেন্দ্রীভূত যোগাযোগ ও পরিবহন ব্যবস্থার সুবিধা পাওয়া যায়। এছাড়া আন্তর্জাতিক অঙ্গনেও সর্বপ্রধান নগরীটি প্রতিদ্বন্দ্বিতা করতে পারে ও বিদেশী বিনিয়োগ আকৃষ্ট করতে পারে।

সর্বপ্রধান নগরীর কিছু নেতিবাচক দিকও আছে। অসম বিনিয়োগের কারণে জাতীয় অর্থনৈতিক উন্নয়ন ব্যাহত হয়। সম্পদ ও ক্ষমতার বণ্টন অসম হয়। পরিবহন ব্যবস্থা সব অঞ্চলে সমান প্রবেশ্যতা দিতে পারে না। টেকসই পৌর উন্নয়ন সম্ভব হয় না। বস্তি ও পরিবেশগত সমস্যার সৃষ্টি হয়, যেগুলি সমাধানের জন্য জাতীয় অর্থনীতিতে চাপ পড়ে। সর্বপ্রধান নগরীতে কোনও বিপর্যয় ঘটলে সারা দেশে তার বিরূপ প্রভাব পড়ে। দেশের অন্যান্য অংশ থেকে মেধা, বিনিয়োগ ও শ্রম পাচার ঘটে।

বিষয়শ্রেণী:নগর
বিষয়শ্রেণী:নগর গবেষণা ও পরিকল্পনা পরিভাষা
বিষয়শ্রেণী:ভূগোল সম্পর্কিত তালিকা
নাওয়াফ আল-হাজেমি

**নাওয়াফ মুহাম্মদ সালিম আল-হাজেমি** ()  *রাবিয়া আল-মক্কি* নামেও পরিচিত)  (আগস্ট ৯, ১৯৭৬ - ১১ সেপ্টেম্বর, ২০০১) একজন সৌদি আরবে অভিযুক্ত সন্ত্রাসী ছিলেন। তিনি আমেরিকান এয়ারলাইন্সের ফ্লাইট এর পাঁচ ছিনতাইকারীদের মধ্যে একজন ছিলেন, তারা মার্কিন যুক্তরাষ্ট্রে ১১ ই সেপ্টেম্বর হামলার অংশ হিসাবে পেন্টাগনে বিধ্বস্ত করেছিল।

১৯৯৫ সালে বসনিয়া যুদ্ধে মুসলমানদের পক্ষে লড়াই করার জন্য হাজমি এবং দীর্ঘদিনের বন্ধু খালিদ আল-মিহধর সৌদি আরবে তাদের বাড়িঘর ছেড়েছিল। আফগানিস্তান উত্তর জোটের বিরুদ্ধে তালেবানদের সাথে লড়াই করার জন্য পরে হাজ্মি আফগানিস্তান ভ্রমণ করেছিলেন। ১৯৯৯ সালের প্রথম দিকে তিনি সৌদি আরব ফিরে এসেছিলেন।

এরইমধ্যে  দীর্ঘ লড়াইয়ের অভিজ্ঞতার সাথে আল-কায়েদার দীর্ঘদিনের সহযোগী সংগঠন হজমি ও মিহধরকে ওসামা বিন লাদেন বেছে নিয়েছিলেন মার্কিন যুক্তরাষ্ট্রে বাণিজ্যিক বিমান পরিবহনের পাইলট চালানোর উচ্চাভিলাষী সন্ত্রাসী চক্রান্তের জন্য। হাজমি এবং মিহধর দু'জনই ১৯৯৯ সালের এপ্রিল মাসে মার্কিন পর্যটন ভিসা পেয়েছিলেন। ১৯৯৯ সালের শুরুর দিকে হাজমি আল-কায়েদার একটি প্রশিক্ষণ শিবিরে প্রশিক্ষণ নিয়েছিল এবং ২০০০ সালে আল-কায়েদার শীর্ষ সম্মেলনে মালয়েশিয়া ভ্রমণ করেছিল।

হাজ্মি মিহধর সহ ১৫ জানুয়ারী, ২০০০ সালে থাইল্যান্ডের ব্যাংকক থেকে ক্যালিফোর্নিয়ার লস অ্যাঞ্জেলেসে পৌঁছেছিলেন। দু'জন সান দিয়েগোতে বসতি স্থাপন করেছেন, মে  ২০০২ অবধি পার্কউড অ্যাপার্টমেন্টে অবস্থান করছেন। সান দিয়েগোতে থাকাকালীন তারা আনোয়ার আল-আওলাকির নেতৃত্বে এর মসজিদে যোগ দিয়েছিল। দুজন সান দিয়েগোতে উড়ানের পাঠ গ্রহণ করেছিলেন, তবে তাদের ইংরেজি দক্ষতার কারণে তারা তাদের বিমানের পাঠের সময় ভাল পারফর্ম করতে পারেনি এবং তাদের বিমান প্রশিক্ষক তাদের সন্দেহজনক হিসাবে বিবেচনা করেছিলেন।

মিহধর ২০০ সালে জুনে ইয়েমেনের জন্য ক্যালিফোর্নিয়ায় হাজমিকে ছেড়েছিলেন।  ২০০০ সালের ডিসেম্বরে হানি হানজুরের সাথে দেখা না হওয়া পর্যন্ত হাজ্মি ক্যালিফোর্নিয়ায় অবস্থান করেছিলেন এবং তারা দুজনেই অ্যারিজোনার ফিনিক্সে ভ্রমণ করেছিলেন। পরে তারা ২০০১ সালের এপ্রিল মাসে ভার্জিনিয়ার ফলস চার্চে চলে যায়, যেখানে বাকি ছিনতাইকারীরা তাদের সাথে যোগ দিতে শুরু করে। ২০০১ সালের গ্রীষ্মের সময় হজমির আক্রমণাত্মক নেতা মোহাম্মদ আত্তার সাথে প্রায়শই দেখা হয়েছিল।

## তথ্যসূত্র

বিষয়শ্রেণী:১৯৭৬-এ জন্ম
বিষয়শ্রেণী:২০০১-এ মৃত্যু
বিষয়শ্রেণী:সৌদি আরবের আল-কায়েদার সদস্য
বিষয়শ্রেণী:সৌদি গণহত্যাকারী
বিষয়শ্রেণী:১১ সেপ্টেম্বরের হামলায় অংশ নেওয়া
বিষয়শ্রেণী:আমেরিকা যুক্তরাষ্ট্রে সৌদি আরবের প্রবাসী
বিষয়শ্রেণী:মক্কার ব্যক্তি
নোনি জেলা

**নোনি জেলা**, উত্তর পূর্ব ভারতে অবস্থিত সপ্তভগিনী রাজ্যগুলির একটি মণিপুর রাজ্যের পশ্চিম দিকে অবস্থিত মণিপুর রাজ্যের ১৬টি জেলার একটি৷ ২০১৬ খ্রিস্টাব্দে ৮ই ডিসেম্বর তামেংলং জেলার দক্ষিণাংশ থেকে এই জেলাটি গঠন করা হয়৷ জেলাটির জেলাসদর নোনি (স্থানীয় ভাষায় লংমাই) শহরে অবস্থিত৷

জেলাটির উত্তর দিকে রয়েছে তামেংলং জেলা, পশ্চিম দিকে রয়েছে জিরিবাম জেলা, দক্ষিণ-পশ্চিম দিকে রয়েছে ফেরজল জেলা, দক্ষিণ-পূর্ব দিকে রয়েছে চূড়াচাঁদপুর জেলা এবং পূর্ব দিকে রয়েছে কাংপোকপি জেলা৷

## প্রশাসনিক বিভাগসমূহ
নোনি জেলাতে রয়েছে চারটি প্রশাসনিক বিভাগ, এগুলি হলো:
* লংমাই
* নুংবা
* খৌপুম
* হাওচং

## জনতত্ত্ব
নোনি জেলাতে রংমেই নাগা জনগোষ্ঠী সংখ্যাগরিষ্ঠ হলেও হাওচঙে প্রচুর সংখ্যায় ইনপুই নাগা জনগোষ্ঠীর উপস্থিতি এই জেলাতে তাদের দ্বিতীয় বৃহত্তম জনজাতিতে করে তুলেছে৷

জেলাটিতে সর্বাধিক প্রচলিত ভাষা রংমেই, এছাড়া অন্যান্য উল্লেখযোগ্য ভাষিক সংখ্যালঘুরা হলেন, ইনপুই, চিরু, গাংতে এবং থাডো ভাষাভাষীর লোকজন৷

## তথ্যসূত্র

বিষয়শ্রেণী:মণিপুরের জেলা
বিষয়শ্রেণী:নোনি জেলা
বিষয়শ্রেণী:ভারতের সংখ্যালঘু ঘনীভূত জেলা
লিগপার্স

**লিগপার্স** বা **মউভ** (, mohv; , mawv) হলো এক ধরনের ফিকে রক্তবেগুনী রঙ। অক্সফোর্ড ইংলিশ ডিকশনারি অনুসারে রঙের নাম হিসাবে মউভ শব্দটির প্রথম ব্যবহার হয়েছিল ১৭৯৬-৯৮ সালে, তবে ১৮৫৯ সালের আগে এর ব্যবহার খুবই বিরল বলে মনে হয়। রঙটির অপর একটি নাম হলো **ম্যালো** (mallow), ইংরেজিতে রঙ হিসাবে ম্যালো শব্দটির প্রথম সংগৃহীত ব্যবহার শুরু হয়েছিল ১৬১১ সালে। ম্যালো হলো একধরনের ফুল যার ফরাসি নাম মউভ। অপরদিকে লিগপার্স একটি আফ্রিকান ভাষার শব্দ। লিগপার্স, ম্যালো ও মউভ ছাড়াও এটি বিভিন্ন ভাষায় মালভা বা ম্যালভা নামেও পরিচিত।

লিগপার্স রঙটি ম্যাজেন্টার ফিকে আভার চেয়ে আরো ধূসর এবং আরো নীল।  "নীল" বলে পরিচিত অনেকগুলো বুনোফুল আসলে লিগপার্স রংয়ের। মাঝেমধ্যে এটিকে ফিকে বেগুনি রঙও বলা হয়ে থাকে।

## বৈচিত্র্য

### উচ্চ লিগপার্স

ডানদিকে প্রদর্শিত রঙটি সমৃদ্ধ বা উচ্চ লিগপার্স রঙ (ক্রেয়লা)।

### ফরাসি লিগপার্স (গাঢ় লিগপার্স)

ডানদিকে প্রদর্শিত রঙটি গাঢ় লিগপার্স রঙ (Pourpre.com  হতে)

### অপেরা মউভ

ডানদিকে প্রদর্শিত রঙটি হচ্ছে অপেরা মউভ বা অপেরা লিগপার্স।

ইংরেজিতে রঙের নাম হিসাবে প্রথম অপেরা মউভের রেকর্ডকৃত ব্যবহার শুরু হয় ১৯২৭ সালে।

### তামাটে লিগপার্স

ডানদিকে প্রদর্শিত রঙটি হচ্ছে তামাটে মউভ বা তামাটে লিগপার্স।

রঙের নাম হিসাবে তামাটে মউভ শব্দটির প্রথম রেকর্ডকৃত ব্যবহার হয়েছিল ১৯২৫ সালে।

### আদি লিগপার্স

ডানদিকে প্রদর্শিত রঙটি হচ্ছে অপেরা আদি মউভ বা আদি লিগপার্স।

রঙের নাম হিসাবে আদি মউভ শব্দটির প্রথম রেকর্ডকৃত ব্যবহার হয়েছিল ১৯২৫ সালে।

## তথ্যসূত্র

বিষয়শ্রেণী:বেগুনির বর্ণচ্ছটা
বিষয়শ্রেণী:পিঙ্কের বর্ণচ্ছটা
বিষয়শ্রেণী:নীলের বর্ণচ্ছটা
বিষয়শ্রেণী:ধূসরের বর্ণচ্ছটা
ঘুম, পশ্চিমবঙ্গ

**ঘুম** ভারতের পশ্চিমবঙ্গের দার্জিলিং হিমালয়ান পার্বত্য অঞ্চলের একটি ছোট্ট পার্বত্য অঞ্চল। এটি দার্জিলিং পৌরসভার এক নম্বর ওয়ার্ডের আওতায় আসে। দার্জিলিং হিমালয়ান রেলওয়ের ঘুম রেল স্টেশন ভারতের সর্বোচ্চ রেলস্টেশন। এটি ২,২৫৮ মিটার (৭,৪০৭ ফুট) এর উচ্চতায় অবস্থিত।

## চিত্রশালা

File:Yiga Choeling Monastery, Ghum 02.jpg|ইগা চোয়েলিং মঠ
File:Ghoom.jpg|ঘুম মঠ, দার্জিলিং, ২০১৭
File:Buddha Statue in Samten Choling Monastery - Ghum (Ghoom) - Near Darjeeling - West Bengal - India (12432093245).jpg|সামটেন চোলিং মঠে বুদ্ধ মূর্তি
File:Batasia Loop War Memorial of Darjeeling.jpg|বাতাসিয়া লুপ ওয়ার মেমোরিয়াল
File:Ghum.jpg|বাতাসিয়া লুপ থেকে দৃশ্য
File:Ghum Railway station.jpg|ঘুম রেলওয়ে স্টেশন
File:Toy Train Darjeeling West Bengal India (3).JPG|দার্জিলিং হিমালয়ান রেলওয়ে - টয় ট্রেন


## তথ্যসূত্র

## বহিঃসংযোগ

বিষয়শ্রেণী:দার্জিলিং জেলার ভূগোল
বিষয়শ্রেণী:পশ্চিমবঙ্গের পর্যটন
বিষয়শ্রেণী:দার্জিলিঙের পর্যটন কেন্দ্র
বাংলাদেশ স্টেশনারী অফিস

**বাংলাদেশ স্টেশনারী অফিস** জনপ্রশাসন মন্ত্রণালয়ের অধীনস্থ মুদ্রণ ও প্রকাশনা অধিদপ্তরাধীন একটি ইউনিট অফিস।

## ইতিহাস
অফিসটি ১৯৫২ সালে পাকিস্তান আমলে তেজগাঁও শিল্পাঞ্চলে ৫.৭২ একর জমির উপর প্রতিষ্টিত হয়। তখন থেকে ১৯৮৫ সাল পর্যন্ত সমগ্র বাংলাদেশের সরকারি অফিস-আদালত, স্কুল কলেজসমূহে বরাদ্দের বিপরীতে চাহিদানুযায়ী স্টেশনারী দ্রব্য-সামগ্রী এই অফিস থেকে সরবরাহ করা হত। ১৯৮৫ সালে অধিদপ্তরের অধীনে ঢাকা, চট্রগ্রাম, বগুড়া ও খুলনায় আঞ্চলিক অফিস প্রতিষ্ঠা লাভ করে।

## জনকাঠামো
একজন উপসচিব পদমর্যাদার উপ-পরিচালক এই কার্যালয়ের প্রধান কর্মকর্তা। তার অধীনে দুজন সহকারী পরিচালক, একজন হিসাবরক্ষণ কর্মকর্তাসহ অন্যান্য কর্মকর্তাবৃন্দ অফিসের কার্যক্রম পরিচালনা করে।

## কার্যক্রম
ঢাকা আঞ্চলিক অফিস থেকে সমস্ত মন্ত্রণালয়সহ ২৪টি জেলার, বগুড়া আঞ্চলিক অফিস থেকে ১৬টি জেলার, খুলনা আঞ্চলিক অফিস থেকে ১৬টি জেলার এবং চট্রগ্রাম আঞ্চলিক অফিস থেকে ৮টি জেলার সরকারি অফিস-আদালতের স্টেশনারী দ্রব্যাদি সরবরাহ করা হয়ে থাকে। এই ৪টি আঞ্চলিক অফিসের বাৎসরিক/মাসিক চাহিদা অনুযায়ী বাংলাদেশ স্টেশনারী অফিস হতে প্রতি মাসে স্টেশনারী মালামাল সরবরাহ করা হয়ে থাকে।

দেশ- বিদেশ থেকে কাগজসহ বিভিন্ন স্টেশনারী মালামাল সংগ্রহ পূর্বক বিভিন্ন সরকারী,আধা-সরকারী ও স্বায়ত্ব-শাসিত অফিসে সরবরাহ করাই বাংলাদেশ স্টেশনারী অফিসের মূল কাজ। বাংলাদেশ স্টেশনারী অফিস কাগজসহ কিছু ছাপার উপকরণ সরাসরি বাংলাদেশ সরকারি মুদ্রণালয় (বিজি প্রেস), গভর্ণমেন্ট প্রিন্টিং প্রেস, সিকিউরিটি প্রিন্টিং প্রেসে সরবরাহ করে থাকে। এছাড়া ৬৪ টি জেলা প্রশাসকের কার্য্যালয়ের ট্রেজারীতে সরাসরি কার্ট্রজি পেপার সরবরাহ করা হয়।

## তথ্যসূত্র

বিষয়শ্রেণী:বাংলাদেশের সরকারি মালিকানাধীন কোম্পানি
বিষয়শ্রেণী:বাংলাদেশের গবেষণা প্রতিষ্ঠান
বিষয়শ্রেণী:বাংলাদেশ সরকারের অধিদপ্তর
বিষয়শ্রেণী:বাংলাদেশের সরকারি সংস্থা
বিষয়শ্রেণী:ঢাকা ভিত্তিক সংগঠন
বিষয়শ্রেণী:১৯৭৬-এ বাংলাদেশে প্রতিষ্ঠিত
বিষয়শ্রেণী:১৯৭৬-এ প্রতিষ্ঠিত সরকারি সংস্থা
কেপেলে লিপি

কেপেলে লিপিটি ১৯৩৫ সালে লাইবেরিয়ার সানোইয়ে শহরের সর্দার গিবিলি কেপেলে ভাষা লেখার জন্য আবিষ্কার করেন।
কেপেলে ভাষা নাইজার-কঙ্গো ভাষা পরিবারের মান্ডে ভাষাগোষ্ঠীর সদস্য এবং সেই সময় লাইবেরিয়াতে প্রায় ৪,৯০,০০০ মানুষ এবং গিনিতে প্রায় ৩,০০,০০০ মানুষ এই ভাষায় কথা বলতেন।

এই লিপিতে ৮৮টি লিপিমূল আছে এবং এটির লিখনাভিমুখ বাম-থেকে-ডান।
বেশ কিছু বর্ণের একাধিক রূপ আছে।

এটি ১৯৩০ এবং ১৯৪০ এর দশকের গোড়ার দিকে লাইবেরিয়া এবং গিনিতে কেপেলেভাষিদের দ্বারা কিছুটা ব্যবহৃত হয়েছিল,
কিন্তু জনসাধারণের মধ্যে গ্রহণযোগ্যতা অর্জন করতে পারেনি।
বর্তমানে এটিকে একটি ব্যর্থ লিপি হিসাবে শ্রেণীবদ্ধ করা হয়েছে।

বর্তমানে কেপেলে ভাষা লেখার জন্য লাতিন লিপির একটি সংস্করণ ব্যবহার করা হয়।

## তথ্যসূত্র

বিষয়শ্রেণী:আফ্রিকার লিখন পদ্ধতিসমূহ
বিষয়শ্রেণী:আইএসও ১৫৯২৪ চার-বর্ণের কোডসহ লিপি
নির্ভরশীল উৎস

বৈদ্যুতিক নেটওয়ার্কের তত্ত্বমতে, একটি **নির্ভরশীল উৎস** বলতে বোঝায় একটি ভোল্টেজ উৎস বা বিদ্যুৎপ্রবাহের উৎস যার মান উক্ত নেটওয়ার্কের যেকোনো ভোল্টেজ বা বিদ্যুৎপ্রবাহের উপর নির্ভর করে। 

বিবর্ধকের প্রকৃতি বোঝার জন্য নির্ভরশীল উৎস গুরুত্বপূর্ণ। একটি বাইপোলার জাংশন ট্রান্সজিস্টরকে নির্ভরশীল বিদ্যুৎপ্রবাহের উৎস হিসেবে মডেল করা যায়, যার বিস্তার নির্ভর করে নিয়ন্ত্রণকারী বেস টার্মিনালের বিদ্যুতের বিস্তারের উপর। অপারেশনাল বিবর্ধককে এর প্রান্তের ইনপুট টার্মিনালের ভোল্টেজ পার্থক্যকারী ভোল্টেজ উৎস হিসেবে বর্ণনা করা যায়।  ব্যবহারিক সার্কিট উপাদানগুলোর সীমাবদ্ধ শক্তি ক্ষমতা, ভোল্টেজ, তড়িৎপ্রবাহ বা কম্পাঙ্কের সীমার মতো বৈশিষ্ট্য রয়েছে যার অর্থ একটি আদর্শ উৎস কেবল একটি আনুমানিক মডেল।  ব্যবহারিক ডিভাইসগুলির সঠিক মডেলিংয়ের জন্য একাধিক আদর্শিক উপাদানগুলির সমন্বয় প্রয়োজন।

## শ্রেণীবিন্যাস

নির্ভরশীল উৎস নিম্নলিখিত হিসাবে শ্রেণিবদ্ধ করা যেতে পারেঃ

* ভোল্টেজ-নিয়ন্ত্রিত ভোল্টেজ উৎসঃ  উৎস নির্ভরশীল ভোল্টেজ হিসাবে ভোল্টেজ সরবরাহ করে। V={f_a}({v_x})
* ভোল্টেজ নিয়ন্ত্রিত বিদ্যুৎপ্রবাহ উৎসঃ উৎস নির্ভরশীল উপাদানের ভোল্টেজ অনুযায়ী বিদ্যুৎপ্রবাহ সরবরাহ করে। I={f_b}({v_x})
* বিদ্যুৎপ্রবাহ-নিয়ন্ত্রিত বিদ্যুৎপ্রবাহ উৎসঃ উৎস নির্ভরশীল উপাদানটির বিদ্যুৎপ্রবাহ হিসাবে বিদ্যুৎপ্রবাহ সরবরাহ করে। I={f_c}({i_x})
* বিদ্যুৎপ্রবাহ-নিয়ন্ত্রিত ভোল্টেজ উৎসঃ উৎস নির্ভরশীল উপাদানের বিদ্যুৎপ্রবাহ হিসাবে ভোল্টেজ সরবরাহ করে।  V={f_d}({i_x})

নির্ভরশীল উৎসকে লিনিয়ার হওয়ার দরকার নেই। যেমন, মসফেট  সুইচগুলি ভোল্টেজ-নিয়ন্ত্রিত বিদ্যুৎপ্রবাহ উৎস হিসাবে মডেল করা যায় যখন  V_{\rm DS}>V_{\rm GS}-V_T and V_{\rm GS}>V_T

V_{\rm DS} ও এর মধ্য দিয়ে প্রবাহিত বিদ্যুৎপ্রবাহের মান নিম্নরূপঃ

:I_{\rm D} = \frac{\mu_n C_{\rm ox}}{2}\frac{W}{L}(V_{\rm GS}-V_{\rm th})^2 \left(1+\lambda (V_{\rm DS}-V_{\rm DSsat})\right).

এক্ষেত্রে বিদ্যুৎপ্রবাহ, V_{\rm DS} এর লিনিয়ার নয়, তদুপরি V_{\rm DS}-V_T এর বর্গের সমানুপাতিক।

লিনিয়ার নির্ভরশীল উৎসগুলির ক্ষেত্রে, নির্ভরশীল এবং স্বাধীন ভেরিয়েবলগুলোর সমানুপাতিক ধ্রুবক মাত্রাবিহীন যদি উভয়ই বিদ্যুৎপ্রবাহ (বা ভোল্টেজ) হয়। ওহমে প্রকাশিত বিদ্যুৎপ্রবাহ নিয়ন্ত্রিত ভোল্টেজের সমানুপাতিক ফ্যাক্টর রয়েছে এবং এই ধ্রুবককে ট্রান্সরেজিস্টেন্স বলে। ভোল্টেজ নিয়ন্ত্রিত বিদ্যুৎপ্রবাহের (সিমেন্স) নামক পরিবাহিতার একক রয়েছে, যাকে ট্রান্সকন্ডাক্টেন্স বলা হয়। ট্রান্সকন্ডাক্ট্যান্স হল ফিল্ড এফেক্ট ট্রানজিস্টর এবং ভ্যাকুয়াম টিউবের কার্যকারিতা পরিমাপের জন্য একটি সাধারণ ব্যবহৃত পরিমাপক।

## আরও দেখুন

* সার্কিট তত্ত্ব
* রাউন্ড (বিদ্যুৎ)
* ইলেক্ট্রনিক্সে গাণিতিক পদ্ধতি
* খোলা বর্তনী ভোল্টেজ
* লম্পড-এলিমেন্ট মডেল
* বিতরণ-উপাদান মডেল
* সিরিজ এবং সমান্তরাল সার্কিট
* সুপারপজিশন উপপাদ্য
* স্পাইস
* টপোলজি (ইলেকট্রনিক্স)
* ট্রানজিস্টর
* জাল বিশ্লেষণ

## তথ্যসূত্র

বিষয়শ্রেণী:তড়িৎ বণ্টন
বিষয়শ্রেণী:তড়িৎ ক্ষমতা নিয়ন্ত্রণ
বিষয়শ্রেণী:শক্তি সরবরাহ
লোশন প্লে

**লোশন প্লে** হ'ল পরিচিত ওয়েট-অ্যান্ড-মেসি ফেটিশ (ডাব্লুএএম) এর একটি অংশ, যেখানে অংশগ্রহণকারীরা সাধারণত যৌন ক্রিয়াকলাপের সুবিধার্থে বিভিন্ন খাবার (যেমন, পুডিং বা চটকান  ক্রিম), কাদা বা রং পিচ্ছিলকারক পদার্থ হিসাবে ব্যবহার করে। লোশন, বিশেষত পিচ্ছিলকারক মাধ্যমই ওয়েট এবং মেসি থেকে লোশন প্লেকে আলাদা করে, কারণ অন্যান্য সাধারণ ডাব্লুএএম মাধ্যমগুলির জনপ্রিয়তা লোশন প্লের মতো নেই। , যাকে গুককেকে, গ্লুককেকে নামেও পরিচিত, এটি একটি জনপ্রিয় ফেটিশ ধরন, জাপানি ইরোটিকা এবং পতিতাবৃত্তির অনুরোধ যা প্রচুর পরিমাণে পিচ্ছিলকারক পদার্থের ব্যবহারের সাথে জড়িত, যা জাপানি ভাষায় ওল্ড- ফরাসি শব্দ "লোশন" (জাপানি ভাষায়। ー シ ョ।) সাধারণত লোশন প্লেতে একজন অংশগ্রহণকারী তার শরীর ব্যবহার করে অন্যের উপর লোশন ঘষে থাকে, একটি লোশন ভরা পুল বা বাথে যৌন মিলন, বা যৌনতায় অংশগ্রহণকারীদের উপর লোশন ঢালা হয়। জাপানে (এবং বিশ্বের অন্যান্য অংশে) লোশন ঘন আকারে পাওয়া যায় (যেমন: লিটার/গ্যালন) যা গরম পানিতে যোগ করে কাঙ্ক্ষিত পরিমাণ লোশন তৈরি করা যেতে পারে। একটি ১ গ্যালন ঘনীভূত লোশন থেকে সাধারণত ৬-১০ গ্যালন লোশন (জে-লুব লোশন কনসেন্ট্রেট) উৎপন্ন করা যায়। বেশিরভাগ লোশনের প্রধান উপাদান হ'ল পলিএক্রিয়ালেট।  জলে গুঁড়ো মিথাইল সেলুলোজ দ্রবীভূত করে অনুরূপ লোশন তৈরি করা যেতে পারে।

## তথ্যসূত্র

বিষয়শ্রেণী:যৌনক্রিয়া
বিষয়শ্রেণী:যৌন ফেটিসিজম
বিষয়শ্রেণী:জাপানে যৌনতা
বিষয়শ্রেণী:জাপানি ভাষার লেখা থাকা নিবন্ধ
বিষয়শ্রেণী:যৌন বস্তুকাম
বিষয়শ্রেণী:জাপানি পর্নোগ্রাফি
বাংলাদেশ ফরম ও প্রকাশনা অফিস

**বাংলাদেশ ফরম ও প্রকাশনা অফিস** গণপ্রজাতন্ত্রী বাংলাদেশ সরকারের জনপ্রশাসন মন্ত্রণালয়ের আওতাধীন মুদ্রণ ও প্রকাশনা অধিদপ্তরের একটি শাখা কার্যালয়।

## ইতিহাস
এ কার্যালয় তৎকালীন পূর্ব পাকিস্তান সরকারি মুদ্রণালয়ের অংশ হিসাবে কাজ শুরু করে। ১৯৭২ সালে এই কার্যালয়কে ফরম ও প্রকাশনা সামগ্রীর চাহিদা পত্র সংগ্রহ এবং চাহিদাকৃত মালামাল মুদ্রণ, সংগ্রহ ও দেশব্যাপী সংশ্লিষ্ট সরকারি দপ্তরসমূহের মধ্যে বিতরণের প্রয়োজনীয় পদক্ষেপ নেয়ার লক্ষ্যে অধিদপ্তরাধীন একটি পৃথক ইউনিট হিসাবে চালু করা হয়।

## পরিকাঠামো
অফিসের তত্ত্বাবধানে পরিচালিত দুইটি প্রকাশনা বিক্রয় কেন্দ্র রয়েছে। এর মূল অফিস ভবন তেজগাঁওয়ে এবং অপরটি ১৪/২, তোপখানা রোডে জাতীয় প্রেস ক্লাবের বিপরীতে অবস্থিত। এছাড়া দেশের বিভিন্ন স্থানে এ প্রতিষ্ঠানের প্রকাশনা সামগ্রী জনসাধারণের কাছে বিক্রয়ের জন্য কয়েকজন তালিকাভূক্ত এজেন্ট রয়েছে।

## জনকাঠামো
একজন উপসচিব পদমর্যাদার উপপরিচালকের নেতৃত্বে কার্যালয়ের কার্যক্রম পরিচালিত হয়।

## কার্যপরিধি
এ অফিস থেকে সরকারের দপ্তরসমূহের চাহিদা অনুযায়ী বিভিন্ন প্রকার ফরম, রেজিষ্টার ইত্যাদি বিনা মূল্যে সরবরাহ করা হয়। এসব ফরম ও রেজিষ্টারের মধ্যে রয়েছে ভূমি রেজিষ্ট্রি অফিসে বালাম বই; ট্রেজারী চালান; নিকাহ রেজিষ্টেনে ব্যবহৃত ফরম/রেজিষ্টার; ভূমি রাজস্ব আদায়ের দাখিলা এবং ডিসিআর বহি ইত্যাদি। এছাড়া জাতীয় সংসদে পাশ হওয়া সরকারের সকল আইন; অধ্যাদেশ; এস আর ও এবং সরকারের বিভিন্ন সময়ে জারী করা বিধি-বিধান প্রকাশনা আকারে মুদ্রণ এবং নিজস্ব বিক্রয় কেন্দ্র ও এজেন্টের মাধ্যমে জনসাধারণের কাছে বিক্রির ব্যবস্থা করা হয়ে থাকে।

## তথ্যসূত্র

বিষয়শ্রেণী:বাংলাদেশ সরকারের অধিদপ্তর
বিষয়শ্রেণী:বাংলাদেশের সরকারি সংস্থা
বিষয়শ্রেণী:ঢাকা ভিত্তিক সংগঠন
বিষয়শ্রেণী:১৯৭২-এ বাংলাদেশে প্রতিষ্ঠিত
বিষয়শ্রেণী:১৯৭২-এ প্রতিষ্ঠিত সরকারি সংস্থা
পাকিস্তান (দ্ব্যর্থতা নিরসন)

**[[পাকিস্তান]]** দক্ষিণ এশিয়ার একটি দেশ। 

এছাড়া পাকিস্তান দ্বারা বোঝানো হতে পারে;

* পাকিস্তান অধিরাজ্য, ১৯৪৭ সালে গঠিত একটি রাষ্ট্র, যা বর্তমানের পাকিস্তান ও বাংলাদেশ।
* পশ্চিম পাকিস্তান, বর্তমান পাকিস্তান, ১৯৭১ সাল পর্যন্ত এ নামে পরিচিত ছিল
* পূর্ব পাকিস্তান, বর্তমান বাংলাদেশ, যা ১৯৭১ সাল পর্যন্ত পাকিস্তানের একটি প্রদেশ ছিল 
* লিটল পাকিস্তান, বিদেশে বসবাসরত পাকিস্তানিদের দ্বারা অধ্যুষিত এলাকা
* পাকিস্তান ইন্টারন্যাশনাল এয়ারলাইন্স, পাকিস্তানের সরকারি বিমান সংস্থা
* পাকিস্তানি, পাকিস্তানের নাগরিক
* পাকিস্তান, ভারত, বিহার রাজ্যের পুর্নিয়া জেলার একটি গ্রাম
* পাকেস্তান, ইরান, ইরানের আরদাবিল প্রদেশের একটি গ্রাম।
আনন্দচন্দ্র রায় (রাজনীতিবিদ)

**আনন্দচন্দ্র রায়** (১৮৪৪ — ১৯৩৫) একজন বাঙালি সমাজসেবক, আইনজীবী ও রাজনীতিবিদ। 

## প্রারম্ভিক জীবন
আনন্দচন্দ্র রায় আনুমানিক ১৮৪৪ সালে ব্রিটিশ ভারতের বেঙ্গল প্রেসিডেন্সির ঢাকায় জন্মগ্রহণ করেন। তাঁর পরিবার দক্ষিণ বিক্রমপুর জেলার কানুরগাঁওয়ের বাসিন্দা এবং বরেন্দ্রের ব্রাহ্মণ ছিলেন। তাঁর বাবা গৌরাসুন্দর রায় জেমস ওয়াইজের এস্টেট এবং নীল বাগানের ব্যবস্থাপক ছিলেন। তিনি ঢাকার পোগোজ স্কুলে পড়াশোনা সম্পন্ন করেন এবং পরে ওকালতি পাশ করে ঢাকার আদালতে আইনজীবী হিসেবে যোগ দেন।

## কর্মজীবন
১৮৬২ সালে, আনন্দ চন্দ্র রায় তাঁর প্লিডারশিপ পরীক্ষা সম্পন্ন করার পর ঢাকার আদালতে যোগ দেন। তিনি এক আর্মেনীয় ব্যবসায়ী লুকাসের কাছ থেকে ভোলায় একটি জমিদারি সম্পত্তি ক্রয় করেন। ঢাকার পুরাতন আদালতে তিনি একটি গ্রন্থাগার প্রতিষ্ঠা করেন। তিনি প্রথমে বিক্রমপুরে আনন্দময়ী বালিকা উচ্চ বিদ্যালয় প্রতিষ্ঠা করেন, পরে সেটি ঢাকার আর্মানিটোলায় স্থানান্তরিত করা হয়। তিনি পূর্ববঙ্গ ভূমিমালিক সমিতির সদস্য ছিলেন।

রায় ঢাকার সাধারণ সভার সদস্য ছিলেন, যা ঢাকার পৌরসেবায় স্থানীয় কর্তৃত্ব প্রতিষ্ঠার জন্য আন্দোলন করেছিল। ১৮৮৪ সালে ঢাকার প্রথম পৌর নির্বাচনে তিনি ৫ নম্বর ওয়ার্ড থেকে ওয়ার্ড কমিশনার নির্বাচিত হন। পরবর্তীতে তিনি ঢাকা পৌরসভার চেয়ারম্যান নির্বাচিত হন এবং ১৮৮৭ সাল পর্যন্ত দায়িত্ব পালন করেন। এছাড়া তিনি বঙ্গীয় আইন পরিষদের সদস্য নির্বাচিত হন।

রায় জগন্নাথ কলেজের ট্রাস্টি বোর্ডের সদস্য এবং ঢাকা বিশ্ববিদ্যালয়ের পরিচালনা পর্ষদের সদস্য ছিলেন। তিনি ঢাকেশ্বরী কটন মিলসের পরিচালকও ছিলেন। তিনি বঙ্গভঙ্গের বিরোধিতা করেন। তিনি কুমিল্লা শুটিং মামলা এবং আলিপুর বোমা মামলার আইনজীবী ছিলেন। ১৯০৮ সালে তিনি আইন পেশা থেকে অবসর নিয়ে ভারতীয় জাতীয় কংগ্রেসে যোগ দেন। তাঁকে ব্রিটিশ শাসনামলে ‘রায় বাহাদুর’ উপাধিতে ভূষিত করা হয়।

## মৃত্যু
আনন্দচন্দ্র রায় ১৯৩৫ সালে ঢাকায় মৃত্যুবরণ করেন। ঢাকার আরমানিটোলায় আনন্দচন্দ্র রোডের নামকরণ তার নামে করা হয়।

## তথ্যসূত্র

## বহিঃসংযোগ
*

বিষয়শ্রেণী:১৮৪৪-এ জন্ম
বিষয়শ্রেণী:১৯৩৫-এ মৃত্যু
বিষয়শ্রেণী:ঢাকা জেলার ব্যক্তি
বিষয়শ্রেণী:বাঙালি আইনজীবী
বিষয়শ্রেণী:বাঙালি রাজনীতিবিদ
বিষয়শ্রেণী:বাঙালি সমাজসেবকবিষয়শ্রেণী:বাঙালি হিন্দু
বিষয়শ্রেণী:পোগোজ স্কুলের প্রাক্তন শিক্ষার্থী
বিষয়শ্রেণী:জগন্নাথ কলেজ
বিষয়শ্রেণী:ঢাকা বিশ্ববিদ্যালয়ের ব্যক্তি
বাসভূমি পত্রিকা

**বাসভূমি পত্রিকা** একটি বাংলা লিটল ম্যাগাজিন ১৯৮০ সালের জুন মাস থেকে অরূপ চন্দ্র কর্তৃক সম্পাদিত ও বর্তমানে বহরমপুর, মুর্শিদাবাদ থেকে প্রকাশিত। এই পত্রিকাটি পশ্চিমবঙ্গে ক্ষুদ্র পত্রিকা আন্দোলনে বিশেষ অবদান রেখেছে।

## ইতিহাস
*বাসভূমি পত্রিকা*, একটি বাংলা ছোট পত্রিকা বা লিটল ম্যাগাজিন, ১৯৮০ সালের ১ জুন ভারতের পশ্চিমবঙ্গ রাজ্যের নদীয়া জেলার কৃষ্ণনগর থেকে প্রথম প্রকাশিত হয়েছিল। অরূপ চন্দ্র এই ম্যাগাজিনের প্রতিষ্ঠাতা সম্পাদক। এই পত্রিকাটির নামকরণ করেছিলেন কৃষ্ণনগরের ছোট গল্পকার শচীন বিশ্বাস। শুরুতে 'বাসভূমি' ছিল "নদীয়া জেলার বিপ্লবী লেখক শিল্পী সমিতি"-র মুখপাত্র সাময়িকী। ১৯৯০ সাল থেকে ম্যাগাজিনটি অরূপ চন্দ্র বহরমপুর থেকে সম্পাদনা ও প্রকাশ করছেন।

## বাসভূমি পত্রিকার সংখ্যা

* বাসভূমি চল্লিশ বর্ষ সংখ্যা (২০১৯)
* প্রত্নতত্ত্ব পুরাতত্ত্ব নৃত্তত্ত্ব : দ্বিতীয় খণ্ড (২০১৯)
* বাসভূমি বিশেষ নদী সংখ্যা (২০১৮)
* প্রত্নতত্ত্ব পুরাতত্ত্ব নৃতত্ত্ব : প্রথম খণ্ড (২০১৬)
* বিশেষ বৃহন্নলা সংখ্যা (২০১৪)
* বাসভূমি তেত্রিশ বর্ষ সংখ্যা (২০১২)
* ক্ষুধা দারিদ্র আনাহার : এই দেশ এই সময় (২০১১)
* ভাষা, উপভাষা, দুর্নীতি, দুর্ভিক্ষ, গণহত্যা সংখ্যা (২০১১)
* রবীন্দ্র সার্ধ শতবর্ষ সংখ্যা (২০১০)
* তিন দশকের বাসভূমি (২০১০)
* কবি অশোক মহান্তি সংখ্যা (২০০৯)
* সিঙ্গুর নন্দীগ্রাম সহ গণহত্যা সংখ্যা (২০০৯)
* ক্ষুধা দারিদ্র্য অনাহার সংখ্যা (২০০৬)
* মুর্শিদাবাদ ইতিবৃত্ত : দ্বিতীয় খণ্ড (২০০৫)
* মুর্শিদাবাদ ইতিবৃত্ত : প্রথম খণ্ড (২০০৪)
* কবি, নাট্যকার পম্পু মজুমদার সংখ্যা (২০০৩)

## বাসভূমি পুরস্কার
২০০৮ সালে, বাসভূমি পত্রিকা, "চন্দ্র কমার্শিয়াল অ্যান্ড আর্ট ইনস্টিটিউট" এর সহযোগিতায়, যে সকল ব্যক্তি সাহিত্য, শিল্প, সংস্কৃতি, সাংবাদিকতা, সমাজসেবা বা অন্যান্য ক্ষেত্রে উল্লেখযোগ্য অবদান রেখেছেন তাঁদের সম্মানিত, উৎসাহিত ও অভিনন্দিত করার জন্য এই সম্মাননা ও পুরস্কার প্রদান শুরু করে। সমাজকে সমৃদ্ধ করা বা অন্য যে কোনও সমতুল্য ক্রিয়াকলাপে যুক্ত গুণী কবি-শিল্পী সাহিত্যিকগণ বিবেচিত হন। এই পুরস্কার সাধারণভাবে "*বাসভূমি পুরস্কার" নামে* অভিহিত। পুরস্কারগুলি হ'ল:

* সিসিএআই বাসভূমি লাইফটাইম অ্যাচিভমেন্ট অ্যাওয়ার্ড 
* বাসভূমি সাহিত্য পুরস্কার 
* প্রতিশ্রুতিবান লেখক শিল্পী পুরস্কার 
* বাসভূমি বিশেষ পুরস্কার 
* সেরা বাংলা লিটল ম্যাগাজিন পুরস্কার 
* পুরস্কারটি (এই পুরস্কারটি বাসভূমি পত্রিকা ২০১০ সাল থেকে তার সহযোগী সংগঠন "লিটল ম্যাগাজিন সংরক্ষণ ও গবেষণা কেন্দ্র, বহরমপুর" এর সহযোগিতায় প্রদান করে।) 

## বাসভূমি সাহিত্য উৎসব
বাসভূমি পত্রিকা প্রতিবছর একটি বার্ষিক সাহিত্য উৎসব আয়োজন করে যা সাধারণভাবে "বাসভূমি উৎসব" নামে পরিচিত।  এই উৎসবে অন্তর্ভুক্ত অনুষ্ঠান:

* বাসভূমি পুরস্কার এবং সম্মাননা প্রদান
* সাংস্কৃতিক কার্যক্রম, স্বরচিত কবিতা পাঠ
* কবি-সাহিত্যিকদের মিলনোৎসব

## লিটল ম্যাগাজিন লাইব্রেরি
২০১০ সালে বাসভূমি পত্রিকার সম্পাদক অরূপ চন্দ্র লিটল ম্যাগাজিন আন্দোলনকে আরও ভালভাবে পরিবেশন করার জন্য একটি লিটল ম্যাগাজিন লাইব্রেরি খোলার সিদ্ধান্ত নিয়েছিলেন। সেই অনুসারে বাসভূমি পত্রিকা অফিসের একটি কক্ষে হাজার হাজার পুরাতন এবং সদ্য সংগ্রহ করা ম্যাগাজিন এবং বই নিয়ে একটি গ্রন্থাগার খোলা হয়েছিল। আনুষ্ঠানিকভাবে যার নামকরণ করা হয়েছে - লিটল ম্যাগাজিন সংরক্ষণ ও গবেষণা কেন্দ্র, বহরমপুর। গ্রন্থাগারটি গবেষক এবং আগ্রহী পাঠকদের বিনামূল্যে তাদের একাডেমিক এবং সাহিত্যমূলক ক্রিয়াকলাপগুলির জন্য প্রয়োজনীয় তথ্য নিখরচায় সরবরাহ করে।

## তথ্যসূত্র

বিষয়শ্রেণী:বাংলা ভাষার ম্যাগাজিন
বিষয়শ্রেণী:বাংলা ভাষার সংবাদপত্র
কঠিন বাস্তব

***কঠিন বাস্তব*** ২০০১ সালের বাংলাদেশী প্রণয়ধর্মী নাট্ট্য চলচ্চিত্র। চলচ্চিত্রটি পরিচালনা করেছেন মনতাজুর রহমান আকবর। শ্রেষ্ঠাংশে অভিনয় করেছেন আমিন খান, রিয়াজ, রাজ্জাক, ডিপজল, নবাগত কেয়াসহ আরও অনেকে। চলচ্চিত্রটি প্রযোজনা করেন আরমান প্রোডাকশনের ব্যানারে ফাইট ডিরেক্টর আরমান। এটি ১৯৯৯ সালের ভারতীয় চলচ্চিত্র তাল এর পুনঃনির্মাণ।

## অভিনয়ে

* রিয়াজ - রাসা
* কেয়া - কেয়া
* আমিন খান -
* রাজ্জাক - জজ
* রেহানা জলি - কেয়ার মা
* ডিপজল - বক্কর
* মরজিনা
* নাসরিন - কেয়ার আন্টি

## তথ্যসূত্র

## বহিঃসংযোগ

* 

বিষয়শ্রেণী:মনতাজুর রহমান আকবর পরিচালিত চলচ্চিত্র
বাহাদুরাবাদ যুদ্ধ

**বাহাদুরাবাদ যুদ্ধ** ছিল মুক্তিবাহিনীর সবচেয়ে সফল অভিযানগুলোর অন্যতম। জেড ফোর্সের ৩ ইস্ট বেঙ্গল এই অভিযান পরিচালনা করে। এই যুদ্ধে পাকিস্তান সেনাবাহিনীর পরিবহন ও রসদ ব্যবস্থার ব্যাপক ক্ষয়ক্ষতি হয়।

## তথ্যসূত্র

বিষয়শ্রেণী:বাংলাদেশের স্বাধীনতা যুদ্ধের সামরিক অভিযান ও যুদ্ধ
বিষয়শ্রেণী:জিয়াউর রহমান
লাখাই থানা

**লাখাই থানা** বাংলাদেশের হবিগঞ্জ জেলার অন্তর্গত লাখাই উপজেলার একটি থানা।

## প্রতিষ্ঠাকাল
১৯২২ সালের ১০ জানুয়ারি তৎকালীন আসাম প্রাদেশিক সরকার কর্তৃক প্রশাসনিক থানা হিসাবে লাখাই প্রতিষ্ঠা লাভ করে।

## প্রশাসনিক এলাকাসমূহ
লাখাই উপজেলার ৬টি ইউনিয়নের প্রশাসনিক কার্যক্রম লাখাই থানার আওতাধীন।

;ইউনিয়নসমূহ:
* ১নং লাখাই
* ২নং মোড়াকরি
* ৩নং মুড়িয়াউক
* ৪নং বামৈ
* ৫নং করাব
* ৬নং বুল্লা

## আরও দেখুন
* লাখাই উপজেলা
* হবিগঞ্জ জেলা

## তথ্যসূত্র

## বহিঃসংযোগ

বিষয়শ্রেণী:হবিগঞ্জ জেলার থানা
বিষয়শ্রেণী:লাখাই উপজেলা
সুজান কোনার

**সুজানা "সুজান" কোনার** (জন্ম ১১ নভেম্বর ১৯৩৬) হলেন একজন সাবেক মার্কিন অভিনেত্রী। তিনি *[[ইমিটেশন অব লাইফ (১৯৫৯-এর চলচ্চিত্র)|ইমিটেশন অব লাইফ]]* (১৯৫৯) চলচ্চিত্রে অভিনয়ের জন্য সুপরিচিত এবং এই কাজের জন্য তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন এবং সেরা পার্শ্ব অভিনেত্রী বিভাগে গোল্ডেন গ্লোব পুরস্কার অর্জন করেন।

১৯৬৪ সালে পুরুষদের পোশাক নকশাবিদ ও লেখক জন ওয়েট্‌জের সাথে বিবাহের পর তিনি অভিনয় থেকে অবসর নেন ও পরিবারের প্রতি মনোনিবেশ করেন। তাদের দুই পুত্র পল ওয়েট্‌জ ও ক্রিস ওয়েট্‌জ দুজনেই চলচ্চিত্র পরিচালক, প্রযোজক, চিত্রনাট্যকার ও অভিনেতা।

## প্রারম্ভিক জীবন
কোনার ১৯৩৬ সালের ১১ই নভেম্বর ক্যালিফোর্নিয়া অঙ্গরাজ্যের লস অ্যাঞ্জেলেস শহরে জন্মগ্রহণ করেন। তার মাতা লুপিতা তোবার মেক্সিকোয় জন্মগ্রহণকারী হলিউড অভিনেত্রী ছিলেন, এবং পিতা পল কোনার অস্ট্রিয়া-হাঙ্গেরির বোহেমিয়ায় জন্মগ্রহণকারী চলচ্চিত্র প্রযোজক ছিলেন। তার মাতা রোমান ক্যাথলিক ছিলেন এবং তার পূর্বপুরুষগণ মেক্সিকান ও আইরিশ ছিলেন; অন্যদিকে তার পিতা চেক বংশোদ্ভূত ইহুদি ছিলেন।

## কর্মজীবন
কোনার ১৯৫০-এর দশকের শেষভাগ ও ১৯৬০-এর দশকের শুরুতে তার কর্মজীবনের অধিকাংশ চলচ্চিত্রে অভিনয় করেন। এই সময়ে তার অভিনীত দুটি উল্লেখযোগ্য চলচ্চিত্র হল সাল মিনেওর বিপরীতে *দিনো* (১৯৫৭) ও *দ্য জিন ক্রুপা স্টোরি* (১৯৫৯)। দ্বিতীয় চলচ্চিত্রটিতে অভিনয় করে তিনি বর্ষসেরা নবীন তারকা বিভাগে গোল্ডেন গ্লোব পুরস্কার অর্জন করেন।

কোনারের সবচেয়ে উল্লেখযোগ্য কাজ হল *[[ইমিটেশন অব লাইফ (১৯৫৯-এর চলচ্চিত্র)|ইমিটেশন অব লাইফ]]* (১৯৫৯)। এই চলচ্চিত্রে তিনি উজ্জ্বল কৃষ্ণাঙ্গ নারী চরিত্রে অভিনয় করেন, যিনি শ্বেতাঙ্গ হিসেবে উত্তীর্ণ হয়ে যান। এটি ১৯৩৪ সালের একই নামের একটি বইয়ের চলচ্চিত্ররূপ। ডগলাস সার্ক পরিচালিত এই চলচ্চিত্রটি বক্স অফিসে সফলতা অর্জন করে এবং এটি সেই বছরের নবম সর্বোচ্চ আয়কারী চলচ্চিত্র ছিল। কোনার তার অভিনয়ের জন্য শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন এবং সেরা পার্শ্ব অভিনেত্রী বিভাগে গোল্ডেন গ্লোব পুরস্কার অর্জন করেন। তার অভিনীত সর্বশেষ চলচ্চিত্র ছিল ১৯৬২ সালে মন্টগামারি ক্লিফটের বিপরীতে *[[ফ্রয়েড: দ্য সিক্রেট প্যাশন]]*। এই কাজের জন্য তিনি সেরা পার্শ্ব অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন। ১৯৬৪ সালে তিনি অভিনয় থেকে অবসর নেন।

## তথ্যসূত্র

## বহিঃসংযোগ

* 
* 
* 

বিষয়শ্রেণী:১৯৩৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর মার্কিন অভিনেত্রী
বিষয়শ্রেণী:আইরিশ বংশোদ্ভূত মার্কিন ব্যক্তি
বিষয়শ্রেণী:চেক ইহুদি বংশোদ্ভূত মার্কিন ব্যক্তি
বিষয়শ্রেণী:মেক্সিকান বংশোদ্ভূত মার্কিন ব্যক্তি
বিষয়শ্রেণী:মার্কিন ইহুদি অভিনেত্রী
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:মার্কিন টেলিভিশন অভিনেত্রী
বিষয়শ্রেণী:লস অ্যাঞ্জেলেসের অভিনেত্রী
বিষয়শ্রেণী:গোল্ডেন গ্লোব পুরস্কার (সেরা পার্শ্ব অভিনেত্রী - চলচ্চিত্র) বিজয়ী
বিষয়শ্রেণী:গোল্ডেন গ্লোব পুরস্কার (বর্ষসেরা নবীন তারকা - অভিনেত্রী) বিজয়ী
বিষয়শ্রেণী:২১শ শতাব্দীর মার্কিন ইহুদি
বিষয়শ্রেণী:২১শ শতাব্দীর মার্কিন নারী
হবিগঞ্জ সদর থানা

**হবিগঞ্জ সদর থানা** বাংলাদেশের হবিগঞ্জ জেলার অন্তর্গত হবিগঞ্জ সদর উপজেলার একটি থানা।

## প্রতিষ্ঠাকাল
ঐতিহাসিক সুলতানসী হাবিলির প্রতিষ্ঠাতা মধ্যযুগের মহাকবি সৈয়দ সুলতান ওরফে মিনার অধস্তন পুরুষ সৈয়দ হেদায়েত উল্লাহ্ পুত্র সৈয়দ হাবিবুল্লাহর নামানুসারে হাবিবগঞ্জ নামে খোয়াই নদীর তীরে একটি বাজার প্রতিষ্ঠা করেন। এই বাজারকে কেন্দ্র করে ১৮৯৩ সালের ১৭ এপ্রিল হবিগঞ্জ সদর থানা গঠিত হয়।

## প্রশাসনিক এলাকাসমূহ
হবিগঞ্জ সদর উপজেলার ১টি পৌরসভা ও ৮টি ইউনিয়নের প্রশাসনিক কার্যক্রম হবিগঞ্জ সদর থানার আওতাধীন।

;পৌরসভা:
* হবিগঞ্জ

;ইউনিয়নসমূহ:
* ১নং লুকড়া
* ২নং রিচি
* ৩নং তেঘরিয়া
* ৪নং পইল
* ৫নং গোপায়া
* ৬নং রাজিউরা
* ৯নং নিজামপুর
* ১০নং লস্করপুর

## আরও দেখুন
* হবিগঞ্জ সদর উপজেলা
* হবিগঞ্জ জেলা

## তথ্যসূত্র

## বহিঃসংযোগ

বিষয়শ্রেণী:হবিগঞ্জ জেলার থানা
বিষয়শ্রেণী:হবিগঞ্জ সদর উপজেলা
আবুল কাসেম (চট্টগ্রামের রাজনীতিবিদ)

**ডা. ক্যাপ্টেন আবুল কাসেম** (১২ ডিসেম্বর ১৯১১ - ৪ এপ্রিল ১৯৯৯) বাংলাদেশের চট্টগ্রাম জেলার রাজনীতিবিদ যিনি তৎকালীন চট্টগ্রাম-১০ (রাঙ্গুনিয়া )আসনের সংসদ সদস্য ছিলেন।

## প্রাথমিক জীবন
আবুল কাসেম ১২ ডিসেম্বর ১৯১১ সালে চট্টগ্রাম জেলার রাঙ্গুনিয়া উপজেলার চন্দ্রঘোনা গ্রামে জন্মগ্রহণ করেন। চট্টগ্রাম কলেজিয়েট স্কুল থেকে ১৯৩০ সালে প্রবেশিকা ও তৎকালীন চট্টগ্রাম মেডিক্যাল স্কুল থেকে ১৯৩৪ সালে এলএমএফ ডিগ্রি অর্জন করেন। ১৯৪৮ সালে ঢাকা বিশ্ববিদ্যালয় থেকে এমবিবিএস ডিগ্রি অর্জন করেন।

## কর্মজীবন
আবুল কাসেম ১৯৩৭ সালে মেডিক্যাল স্কুলে শিক্ষতার মধ্য দিয়ে কর্মজীবন শুরু করেন।

### রাজনৈতিক জীবন
আবুল কাসেম ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭০ সালে গণপরিষদ সদস্য এবং ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন চট্টগ্রাম-১০ রাঙ্গুনিয়া আসন থেকে সংসদ সদস্য নির্বাচিত হন।

## মৃত্যু
আবুল কাসেম ৪ এপ্রিল ১৯৯৯ সালে মৃত্যুবরণ করেন।

## তথ্যসূত্র

বিষয়শ্রেণী:১৯১১-এ জন্ম
বিষয়শ্রেণী:১৯৯৯-এ মৃত্যু
বিষয়শ্রেণী:প্রথম জাতীয় সংসদ সদস্য
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:চট্টগ্রাম জেলার রাজনীতিবিদ
বিষয়শ্রেণী:চট্টগ্রাম জেলার চিকিৎসক
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:চট্টগ্রাম মেডিকেল কলেজের প্রাক্তন শিক্ষার্থী
বিষয়শ্রেণী:চট্টগ্রাম কলেজিয়েট স্কুল অ্যান্ড কলেজের প্রাক্তন শিক্ষার্থী
কামরুন নাহার জাফর

**কামরুন নাহার জাফর** বাংলাদেশের চট্টগ্রাম জেলার রাজনীতিবিদ যিনি শ্রম ও জনশক্তি উপমন্ত্রী ও তৎকালীন চট্টগ্রাম-১০ আসনের সংসদ সদস্য ছিলেন। এছাড়াও দুই মেয়াদে তিনি সংরক্ষিত মহিলা আসন ২৯ থেকে সংসদ সদস্য হিসেবে দায়িত্ব পালন করেন।

## প্রাথমিক জীবন
কামরুন নাহার জাফর চট্টগ্রাম জেলায় জন্মগ্রহণ করেন।

## রাজনৈতিক জীবন
কামরুন নাহার জাফর ১৯৭৯ সালের দ্বিতীয় জাতীয় সংসদে ও ১৯৮৬ সালের তৃতীয় জাতীয় সংসদে সংরক্ষিত মহিলা আসন ২৯ থেকে সংসদ সদস্য হিসেবে দায়িত্ব পালন করেন।

১৯৮৮ সালের চতুর্থ জাতীয় সংসদ নির্বাচনে জাতীয় পার্টির প্রার্থী হিসেবে তৎকালীন চট্টগ্রাম-১০ আসন থেকে সংসদ সদস্য নির্বাচিত হন।

আবদুস সাত্তারের মন্ত্রিসভায় তিনি শ্রম ও জনশক্তি উপমন্ত্রী হিসেবে দায়িত্ব পালন করেন।

## তথ্যসূত্র

বিষয়শ্রেণী:সম্ভাব্য জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:চট্টগ্রাম জেলার রাজনীতিবিদ
বিষয়শ্রেণী:জাতীয় পার্টি (এরশাদ) এর রাজনীতিবিদ
বিষয়শ্রেণী:দ্বিতীয় জাতীয় সংসদ সদস্য
বিষয়শ্রেণী:তৃতীয় জাতীয় সংসদ সদস্য
বিষয়শ্রেণী:চতুর্থ জাতীয় সংসদ সদস্য
বিষয়শ্রেণী:আবদুস সাত্তারের মন্ত্রিসভার সদস্য
বিষয়শ্রেণী:বাংলাদেশের সাবেক উপমন্ত্রী
বিষয়শ্রেণী:জীবিত ব্যক্তি
বিষয়শ্রেণী:জাতীয় সংসদের মহিলা সদস্য
বিষয়শ্রেণী:২০শ শতাব্দীর বাংলাদেশী নারী রাজনীতিবিদ
বিষয়শ্রেণী:জাতীয় সংসদের সংরক্ষিত মহিলা আসনের সদস্য
বিষয়শ্রেণী:জাতীয় সংসদের সংরক্ষিত মহিলা আসনের সদস্য
বানৌজা তিস্তা

**বাংলাদেশ নৌবাহিনী জাহাজ** (সংক্ষেপেঃ বানৌজা) **তিস্তা** বাংলাদেশ নৌবাহিনীর একটি ক্রালজেভিকা-শ্রেণীর টহল জাহাজ। এটি নদী এবং উপকূলবর্তী অঞ্চলে টহল প্রদান, উদ্ধার ও অনুসন্ধান কার্যক্রম, অবৈধ অনুপ্রবেশ ও চোরাচালান রোধ, জলদস্যূতা দমন, মৎস্য ও প্রাকৃতিক সম্পদ রক্ষায় কার্যকরী ভূমিকা রাখতে সক্ষম।

## ইতিহাস
**বানৌজা তিস্তা** হলো টাইপ ৫০১ ক্রালজেভিকা-শ্রেণির টহল জাহাজ। এটি ১৯৫২ সালে যুগোস্লাভিয়া নৌবাহিনীর জন্য **পিবিআর ৫০৫** হিসেবে নির্মিত হয়। পরবর্তীতে ১৯৭৫ সালে তৎকালীন **রাষ্ট্রপতি বঙ্গবন্ধু [[শেখ মুজিবুর রহমান]]** যুগোস্লাভিয়া থেকে বাংলাদেশ নৌবাহিনীর জন্য সংগ্রহ করেন। অবশেষে ৬ জুন, ১৯৭৫ সালে জাহাজটি নৌবাহিনীতে কমিশন লাভ করে। ১৯৯৮ সালে জাহাজটির ইঞ্জিন পরিবর্তন এবং পুনঃসংস্কার করা হয়।। ৯ নভেম্বর, ২০২২ সালে জাহাজটি আনুষ্ঠানিকভাবে নৌবাহিনী থেকে ডিকমিশন করা হয়।

## বৈশিষ্ট্য ও যান্ত্রিক কাঠামো
**বানৌজা তিস্তা** জাহাজটির দৈর্ঘ্য , প্রস্থ  এবং গভীরতা । জাহাজটিতে রয়েছে ২টি ম্যান ভি৮ভি ৩০/৩৮ ডিজেল ৩,৩০০ এইচপি (এম) (২.৪২ এমডব্লিউ) ইঞ্জিন। যার ফলে জাহাজটি ঘন্টায় সর্বোচ্চ  গতিতে চলতে সক্ষম। এছাড়াও রয়েছে ১টি ডেক্কা ১২২৯; আই-ব্যান্ড সার্ফেস সার্চ রাডার এবং ১টি
ওসিইউ ২ হাল-মাউনন্টেড এ্যক্টিভ হাই ফ্রিকোয়েন্সি সোনার।

## রণসজ্জা
**বানৌজা তিস্তা** জাহাজটির আকার আয়তন অপেক্ষাকৃত ছোট হলেও নদী এবং উপকূলবর্তী অঞ্চলে অভিযান পরিচালনায় এর সক্ষমতা বিশেষভাবে প্রশংসনীয়। শত্রু জাহাজ মোকাবেলা, চোরাচালান রোধ, জলদস্যূতা দমনে জাহাজটিতে রয়েছে:
* ২টি বোর্ফোস ৪০ মিমি এল/৭০ কামান;
* ৪টি ওরলিকন ২০ মিমি কামান;
* ২টি ১২৮ মিমি রকেট লঞ্চার;
* ২টি মার্ক-৬ ডেপ্ট চার্জ লঞ্চার;
* ২টি ডেপ্ট চার্জ রেক।

## তথ্যসূত্র

বিষয়শ্রেণী:বাংলাদেশ নৌবাহিনীর জাহাজ
বিষয়শ্রেণী:বাংলাদেশ নৌবাহিনীর ডুবোজাহাজ বিধ্বংসী জাহাজ
এম ওবায়দুল হক

**এম ওবায়দুল হক** (মৃত্যু: ১৭ আগস্ট ২০১২) বাংলাদেশের চট্টগ্রাম জেলার রাজনীতিবিদ, মুক্তিযোদ্ধা ও প্রকৌশলী যিনি তৎকালীন চট্টগ্রাম-৩ আসনের সংসদ সদস্য ছিলেন।

## প্রাথমিক জীবন
এম ওবায়দুল হক চট্টগ্রাম জেলার সন্দ্বীপের গাছুয়া ইউনিয়নে জন্মগ্রহণ করেন।

## রাজনৈতিক জীবন
এম ওবায়দুল হক ইঞ্জিনিয়ার মুক্তিযোদ্ধা ও প্রকৌশলী ছিলেন। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। সন্দ্বীপ থেকে তিনি ১৯৭০ সালে গণপরিষদ সদস্য নির্বাচিত হন। তিনি ১৯৭৩ সালের প্রথম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে তৎকালীন চট্টগ্রাম-৩ আসন থেকে সংসদ সদস্য নির্বাচিত হন।

## মৃত্যু
এম ওবায়দুল হক ১৭ আগস্ট ২০১২ সালে মৃত্যুবরণ করেন।

## তথ্যসূত্র

বিষয়শ্রেণী:জন্মের বছর অনুপস্থিত
বিষয়শ্রেণী:২০১২-এ মৃত্যু
বিষয়শ্রেণী:চট্টগ্রাম জেলার রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:প্রথম জাতীয় সংসদ সদস্য
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
ওবায়দুল হক খোন্দকার

**ওবায়দুল হক খোন্দকার** বাংলাদেশের চট্টগ্রাম জেলার রাজনীতিবিদ ও মুক্তিযোদ্ধা যিনি চট্টগ্রাম-১ আসনের সংসদ সদস্য ছিলেন।

## প্রারম্ভিক জীবন
ওবায়দুল হক খোন্দকার চট্টগ্রাম জেলার মীরসরাই উপজেলায় জন্মগ্রহণ করেন।

## রাজনৈতিক জীবন
ওবায়দুল হক খোন্দকার একজন মুক্তিযোদ্ধা ছিলেন। তিনি ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে চট্টগ্রাম-১ আসন থেকে সংসদ সদস্য নির্বাচিত হন। এরপর ১৫ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনেও তিনি বাংলাদেশ জাতীয়তাবাদী দলের প্রার্থী হিসেবে চট্টগ্রাম-১ আসন থেকে সংসদ সদস্য নির্বাচিত হন।

## তথ্যসূত্র

বিষয়শ্রেণী:জন্মের বছর অনুপস্থিত
বিষয়শ্রেণী:মৃত্যুর সাল অনুপস্থিত
বিষয়শ্রেণী:চট্টগ্রাম জেলার রাজনীতিবিদ
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:দ্বিতীয় জাতীয় সংসদ সদস্য
বিষয়শ্রেণী:ষষ্ঠ জাতীয় সংসদ সদস্য
বিষয়শ্রেণী:চট্টগ্রাম জেলার ব্যক্তি
বিষয়শ্রেণী:মীরসরাই উপজেলার ব্যক্তি
টম এলিস (অভিনেতা)

**টমাস জন এলিস** (জন্ম: ১৭ নভেম্বর ১৯৭৮) একজন ওয়েলশ অভিনেতা। তিনি বিবিসি সিটকম *মিরান্ডায়* গ্যারি প্রেস্টন এবং আমেরিকান সিরিজ *[[লুসিফার (টিভি সিরিজ)|লুসিফারের]]* লুসিফার মর্নিংস্টার চরিত্রে অভিনয় করার জন্য পরিচিত। তিনি দীর্ঘকাল ধরে চলমান বিবিসি ওয়ান সোপ অপেরা *[[ইস্ট এন্দের্স|ইস্টএন্ডারস]]*, বিবিসির স্কেচ শো *[[ক্যাথরিন টেট শো|দ্য ক্যাথরিন টেট শো]]* এবং বিবিসির মেডিকেল ড্রামা *[[হলবি সিটি |হলবি সিটির]]* মধ্যে উপস্থিত ছিলেন।

## জীবনের প্রথমার্ধ
এলিস কার্ডিফে জন্মগ্রহণ করেছিলেন। তার মা মারিলিন জিনের (জন্ম হুপার) এবং বাবা ক্রিস্টোফার জন এলিস। এলিস শেফিল্ডের হাই স্টার্স স্কুলে পড়াশুনা করেছেন  এবং ''সিটি অফ শেফিল্ড ইয়ুথ অর্কেস্ট্রাতে'' *[[ফরাসি শিঙা|ফ্রেঞ্চ হর্ন]]*  চরিত্রে অভিনয় করেছেন। তিনি স্কটল্যান্ডের রয়্যাল কনজার্ভটায়ায়ারে (পূর্বে রয়্যাল স্কটিশ একাডেমি অফ মিউজিক অ্যান্ড ড্রামা) বিএ ড্রামাটিক স্টাডিজ অধ্যয়ন করেছিলেন।

## চলচ্চিত্রের তালিকা

## তথ্যসূত্র

## বহিঃসংযোগ

* 

বিষয়শ্রেণী:জীবিত ব্যক্তি
বিষয়শ্রেণী:ব্রিটিশ টেলিভিশন অভিনেতা
বিষয়শ্রেণী:ব্রিটিশ চলচ্চিত্র অভিনেতা
বিষয়শ্রেণী:১৯৭৮-এ জন্ম